বিশ্বের প্রথম চলচ্চিত্রটির পরিচালক কে ছিলেন ?
বিশেষ আবহ
১৮৫৭ সালে অস্কার রেজেন্ডার ৩০ টি নেগেটিভের বিভিন্ন অংশ একটি একক ইমেজ মধ্যে সংযুক্ত করে বিশ্বের প্রথম "বিশেষ প্রভাব" চলচ্চিত্র তৈরি করেন। এটি একটি কোলাজ সমন্বয় মুদ্রণ ছিল। ১৮৯৫ সালে অ্যালফ্রেড ক্লার্ক প্রথমবারের মতো বিশেষ আবহ দিয়ে গ্রহণযোগ্য গতিশীল ছবি তৈরী করেছিলেন। একটি চলচ্চিত্রে স্কটিশ রানী মেরির শিরঃচ্ছেদের দৃশ্য পুনরাবৃত্তি করতে, ক্লার্ক একজন অভিনেতাকে মেরির পোশাকে ব্লকটিতে বারবার যাওয়ার নির্দেশনা দিয়েছিলেন। জল্লাদ যখন মাথায় করে কুড়াল নিয়ে আসছিলো তখন ক্লার্ক ক্যামেরা বন্ধ করে দিয়েছিল এবং সব অভিনেতা স্থির হয়ে গিয়েছিল। আর যিনি মেরির অভিনয় করছিলেন, তাকে সেট থেকে সরিয়ে দিয়েছিলেন। তিনি অভিনেতার জায়গায় মেরির অনুরূপ একটি পুতুল স্থাপন করে নতুনভাবে চিত্রগ্রহণ শুরু করেন এবং পুতুলের মাথা কাটার জন্য জল্লাদকে তখন কুড়াল আনতে বলেন। এই ধরণের কৌশল এক শতাব্দী ধরে বিশেষ আবহ সৃজন শাসন করেছিল।
সেসিল বি. ডামিল
ডামিল ১৯০০ সালে মঞ্চ অভিনেতা হিসেবে তার কর্মজীবন শুরু করেন। তিনি পরবর্তীকালে মঞ্চনাটক রচনা ও পরিচালনায় মনযোগ দেন। তিনি তৎকালীন ভডেভিল প্রযোজক জেসি ল্যাস্কির সাথেও যৌথভাবে কয়েকটি নাটক রচনা ও পরিচালনা করেন। ডামিলের প্রথম চলচ্চিত্র "দ্য স্কোয়াউ ম্যান" (১৯১৪)। এটি হলিউডে চিত্রায়িত প্রথম পূর্ণদৈর্ঘ্য চলচ্চিত্র। তার কাজের সাফল্যের ফলে তিনি ল্যাস্কি ও আডলফ জিউকারের সাথে মিলে প্যারামাউন্ট পিকচার্স প্রতিষ্ঠা করেন। তার প্রথম বাইবেলীয় মহাকাব্যিক চলচ্চিত্র "দ্য লাস্ট কমান্ডমেন্টস" (১৯২৩) সমালোচনামূলক ও বাণিজ্যিক, দুই বিভাগেই সফল হয়, এবং ২৫ বছর প্যারামাউন্টের সর্বোচ্চ আয়ের রেকর্ড ধরে রাখে।
চলচ্চিত্রে নগ্নতা
১৮৯৭ সালে মুক্তিপ্রাপ্ত একটি ফরাসী চলচ্চিত্রে নারীর নিতম্ব দেখানো হয়েছিলো। ঐ চলচ্চিত্রের কোনো সংলাপ ছিলোনা অর্থাৎ নির্বাক ছিলো। জর্জ মেলেসের পরিচালনায় চলচ্চিত্রটির নাম ছিলো "আফটার দ্যা বল"। পরিচালক জর্জ মেলেসের ভবিষ্যৎ স্ত্রী ঐ চলচ্চিত্রে বডি-স্টকিং পরে নগ্নতাকে চিত্রায়িত করেছিলেন। ঐটি একটি স্বল্পদৈর্ঘ্যের চলচ্চিত্র ছিলো। উনবিংশ শতাব্দীতে ফরাসী আরো দু'জন ব্যক্তি চলচ্চিত্রে নগ্নতা প্রদর্শনের জন্য স্মরণীয় হয়ে আছেন, তারা হলেন ইউগেন পিরো এবং আলবার্ট কির্শনার। আলবার্ট ইউগেনের চলচ্চিত্র পরিচালনা করে দিতেন (ইউগেন ছিলেন প্রযোজক)। ১৮৯৯ সালে তাদের একটি স্বল্পদৈর্ঘ্য চলচ্চিত্রে লুই উইলি নামের এক নারী গোসলখানায় কাপড় খোলার দৃশ্যে অভিনয় করেন। এইসব নগ্নতা সম্বলিত চলচ্চিত্রগুলো ভালো ব্যবসা করতে পারত এবং তুমুল দর্শকপ্রিয়তা পেত বিধায় ফ্রান্সে নগ্ন চলচ্চিত্রের বানানোর হিড়িক পড়ে গিয়েছিলো কয়েক বছরের মধ্যে।
ভেনিস চলচ্চিত্র উৎসব
ভেনিস চলচ্চিত্র উৎসব () বিশ্বের প্রাচীনতম চলচ্চিত্র উৎসব। ১৯৩২ সালে কাউন্ট জুজেপ্পে ভল্পি-এর হাত ধরে "Esposizione Internazionale d'Arte Cinematografica" নামে এর প্রচলন শুরু হয়, সেই থেকে প্রতি বছর আগস্ট এর শেষে অথবা সেপ্টেম্বর এর শুরুতে ভেনিসের লিডো দ্বীপে এই উৎসব উদযাপিত হয়ে আসছে। Lungomare Marconi অঞ্চলের ঐতিহাসিক Palazzo del Cinema থিয়েটারে বাছাই প্রদর্শনী অনুষ্ঠিত হয়। কান চলচ্চিত্র উৎসব ও বার্লিন আন্তর্জাতিক চলচ্চিত্র উৎসব এর পাশাপাশি এটি বিশ্বের সর্বাধিক মর্যাদাপূর্ণ চলচ্চিত্র উৎসবগুলোর মধ্যে একটি।
চার্লি চ্যাপলিন
১৯১৫ সালে চ্যাপলিন সাংস্কৃতিক অঙ্গনে অনন্য ব্যক্তিত্ব হয়ে ওঠেন। তাঁকে কার্টুন ও কমিক স্ট্রিপে দেখা যায়, এবং তাঁকে নিয়ে কয়েকটি গানও রচিত হয়। জুলাই মাসে "মোশন পিকচার ম্যাগাজিন"-এর এক সাংবাদিক লিখেন আমেরিকা জুড়ে "চ্যাপলিনিটিস" ছড়িয়ে পড়েছে। তাঁর খ্যাতি বিশ্বব্যাপী ছড়িয়ে পড়লে, তিনি চলচ্চিত্র শিল্পের প্রথম আন্তর্জাতিক তারকা হয়ে ওঠেন। ১৯১৫ সালে এসানে স্টুডিওজের সাথে তাঁর চুক্তি শেষ হয়ে গেলে, চ্যাপলিন তাঁর জনপ্রিয়তার কথা মাথায় রেখে পরবর্তী স্টুডিওর কাছে চুক্তিকালীন ১৫০,০০০ মার্কিন ডলার বোনাসের অনুরোধ করেন। তিনি ইউনিভার্সাল, ফক্স, ও ভিটাগ্রাফ স্টুডিওজ থেকে প্রস্তাব পান, কিন্তু মিউচুয়াল ফিল্ম কর্পোরেশনের প্রতি সপ্তাহে ১০,০০০ মার্কিন ডলারের প্রস্তাবই তাঁর কাছে সেরা মনে হয়।
আন্দ্রেই তার্কভ্‌স্কি
তিনি সর্বকালের সেরা ১০০ জন চলচ্চিত্র পরিচালকের মধ্যে অন্যতম। সমালোচকদের কাছে ভূয়সী প্রশংসা অর্জন করেছেন। সর্বকালের অন্যতম সেরা পরিচালক ইংমার বারিমান বলেছেন, "আমার কাছে তার্কভ্‌স্কিই সেরা পরিচালক, তিনি এমন এক পরিচালক যিনি চলচ্চিত্রের নতুন ভাষা তৈরি করেছেন। এ এমন এক ভাষা যা চলচ্চিত্রের প্রকৃতির জন্য খুব উপযোগী। এই ভাষা জীবনকে প্রতিফলন এবং স্বপ্ন হিসেবে তুলে ধরে।" তার্কভ্‌স্কির করা সেরা সিনেমাগুলো হচ্ছে, আন্দ্রে রুবলেভ, সোলিয়ারিস এবং স্টকার।
ফেদেরিকো ফেল্লিনি
পরিচালক হিসেবে ফেল্লিনি'র প্রথম সিনেমা লাত্তুয়াদা'র সাথে যৌথভাবে করা "লুচি দেল ভারিয়েতা" (১৯৫১) যাতে প্রাদেশিক, মফস্বল জীবন দেখানো হয়েছিল। একই থিমে পরবর্তীতে আরো দুটি সিনেমা করেন যার মধ্যে শেষটি, "ই ভিতেল্লোনি" (১৯৫৩), প্রথমবারের মতো তাকে বাণিজ্যিক ও শৈল্পিক সফলতা দিয়েছিল। সিনেমাটি ছিল মফস্বলের "mamma's boy" ধরনের মানুষদের নিয়ে এবং অনেকে এখনও একে ফেল্লিনির অন্যতম মাস্টারপিস মনে করেন।
বলিউড
১৯১৩ সালে প্রযোজক ও পরিচালক দাদাসাহেব ফালকের হাত ধরে যাত্রা শুরু করে বলিউড। সে বছর ৩ মে তাঁর পরিচালিত প্রথম ভারতীয় ছবি রাজা হরিশচন্দ্র মুক্তি পায় করোনেশন সিনেমায়। ছবিটি ছিল নির্বাক। ১৯৩১ সালে আরদেশির ইরানির প্রযোজনায় নির্মিত হয় প্রথম সবাক হিন্দি ছবি আলম আরা।
অরসন ওয়েলস
২০০২ সালে ব্রিটিশ ফিল্ম ইনস্টিটিউট চলচ্চিত্র সমালোচক ও পরিচালকদের মতামতের ভিত্তিতে সর্বকালের সেরা চলচ্চিত্রকারদের তালিকা তৈরি করে যেখানে অরসন ওয়েলসকে দেয়া হয় প্রথম স্থান। এছাড়া আরও অনেক সমালোচকদের জরিপ ও তালিকায় তাকে সর্বকালের সেরা চলচ্চিত্রকার হিসেবে আখ্যায়িত করা হয়েছে। সিনেমায় অভিনেতা হিসেবেও তিনি বিশেষ নাম কুড়িয়েছিলেন। অনেক সিনেমার মুখ্য চরিত্রে নিজেই অভিনয় করতেন। তার গলার মন্দ্রস্বরটি সবার বেশ পরিচিত ছিল। অ্যামেরিকান ফিল্ম ইনস্টিটিউট সর্বকালের সেরা মার্কিন অভিনেতাদের তালিকায় তাকে ১৬তম অবস্থানে রেখেছে। এছাড়া মঞ্চে শেক্সপিয়ারীয় অভিনেতা হিসেবে তার খ্যাতি ছিল, পাশাপাশি আবার জাদুকর হিসেবেও পরিচিত ছিলেন। দ্বিতীয় বিশ্বযুদ্ধের বছরগুলোতে ভ্যারাইটি শো দলের সাথে ঘুরে ঘুরে বিভিন্ন স্থানে জাদু দেখিয়ে বেড়াতেন।
পিটার উইয়ার
মার্কিন যুক্তরাষ্ট্রে উইয়ারের প্রথম চলচ্চিত্র থ্রিলারধর্মী "উইটনেস" (১৯৮৫)। এই চলচ্চিত্রের জন্য উইয়ার শ্রেষ্ঠ পরিচালনার জন্য একাডেমি পুরস্কারে মনোনীত হন। এছাড়া এটি তার কয়েকটি চলচ্চিত্রের প্রথম চলচ্চিত্র, যা শ্রেষ্ঠ চলচ্চিত্রের জন্য একাডেমি পুরস্কারের মনোনয়ন লাভ করে। ছবিটি শ্রেষ্ঠ মৌলিক চিত্রনাট্য ও চিত্রসম্পাদনা বিভাগে অস্কার জয় করে। তার পরবর্তী চলচ্চিত্র নাট্যধর্মী "ডেড পোয়েটস সোসাইটি" (১৯৮৯) আন্তর্জাতিক অঙ্গনে সফলতা লাভ করে। ছবিটি শ্রেষ্ঠ চলচ্চিত্র ও পরিচালনা সহ চারটি বিভাগে অস্কারের মনোনয়ন লাভ করেন এবং শ্রেষ্ঠ মৌলিক চিত্রনাট্য বিভাগে পুরস্কৃত হয়। ছবিটি বক্স অফিসে হিট হয় এবং মূলধারার দর্শকের কাছে এটি উইয়ারের অন্যতম পরিচিত চলচ্চিত্র।
এ পারফেক্ট ওয়ার্ল্ড
আ পারফেক্ট ওয়ার্ল্ড (ইংরেজি ভাষায়: A Perfect World)১৯৯৩ খৃস্টাব্দে মুক্তিপ্রাপ্ত ক্লিন্ট ইস্টউড পরিচালিত একটি চলচ্চিত্র। এর মূল চরিত্রে অভিনয় করেছেন কেভিন কসনার এবং ক্লিন্ট ইস্টউড। চলচ্চিত্রটির নামকরণ করা হয়েছে এই ছবিরই একটি কথোপকথন থেকে। পলাতক কয়েদিকে খুঁজে বের করার দায়িত্বে নিয়োজিত পুলিশদের একজন বলে, ""In a perfect world we'd all lock arms and thrash the bushes till he turned up""। এর জবাবে অপরাধ বিশেষজ্ঞ স্যালি গার্বার বলে, ""In a perfect world things like this wouldn't happen in the first place""।
সেসিল বি. ডামিল
সেসিল ব্লোন্ট ডামিল (, ; ১২ আগস্ট ১৮৮১ - ২১ জানুয়ারি ১৯৫৯) ছিলেন একজন মার্কিন চলচ্চিত্র নির্মাতা। ১৯১৪ থেকে ১৯৫৮ সালের মধ্যে তিনি নির্বাক ও সবাকসহ মোট ৭০টি পূর্ণদৈর্ঘ্য চলচ্চিত্র নির্মাণ করেন। তাকে মার্কিন যুক্তরাষ্ট্রের চলচ্চিত্রের জনক বলে অভিহিত করা হয়। তিনি চলচ্চিত্রের ইতিহাসের সবচেয়ে বাণিজ্যিকভাবে সফল প্রযোজক-পরিচালক।
চলচ্চিত্রের ইতিহাস
১৮৯০ এর সময়ে প্রধানত ভ্রাম্যমান প্রদর্শকরাই ছবি দেখাতেন অস্থায়ী ছাউনিতে, বিচিত্রানুষ্ঠানের অঙ্গ হিসেবে। ছবির দৈর্ঘ্য এক মিনিটের বেশি হত না, সাধারণত একটাই দৃশ্য থাকত, তাতে দেখান হত সর্বজনীন দৃশ্য, দৈনন্দিন জীবনযাত্রা, কোনো খেলাধুলার অংশ অথবা স্ল্যাপস্টিক কৌতুকাভিনয়। ছবি হত সাদা-কালোয় তোলা এবং নির্বাক, চলচ্চিত্রের কোনওরকম বৈশিষ্ট্য তাতে থাকত না।
ঊনবিংশ শতক শেষ হবার আগেই চলচ্চিত্রশিল্প সম্পর্কিত ব্যবসা যে সারা বিশ্ব জুড়েই ফুলে-ফেঁপে ওঠে তার মূলে ছিল বাস্তনানুগ চলমান ছবির অভিনবত্ত্ব। চলচ্চিত্র একবার তোলা হয়ে গেলে বিশ্বের যেকোনো জায়গায় দেখান সম্ভব ছিল, এতে করে দর্শক সুদূর দেশের চলমান ভ্রমণবৃত্তান্ত নিজের শহরে বসেই দেখতে পেতেন। সহজ সরল ও সুলভ বিনোদনের মাধ্যম হিসেবে চলচ্চিত্র খুব তাড়াতাড়ি সাধারণ্যে গৃহীত হয়ে যায় আর ভিক্টরিয়ান যুগের শেষের দিকেই সর্বাধিক জনপ্রিয় দৃষ্টিগ্রাহ্য শিল্পমাধ্যম হয়ে ওঠে।
চলচ্চিত্রের ইতিহাস
চলচ্চিত্রে অ্যানিমেশনের প্রথম প্রয়োগ হয় ১৮৯৯ সালে। ব্রিটিশ নির্মাতা আর্থার মেলবোর্ন-কুপার "ম্যাচেস: অ্যান অ্যাপিল" নামে একটি তিরিশ সেকেণ্ড দৈর্ঘ্যের ছবি তৈরী করেন স্টপ-মোশন প্রযুক্তির সাহায্যে। এই ছবিতে দর্শকদের সাউথ-আফ্রিকায় যুদ্ধরত ব্রিটিশ সৈনিকদের ব্যবহারের জন্য দিয়াশলাই পাঠানোর আবেদন জানান হয়, বলা হয় একটি বিশেষ দিয়াশলাই কোম্পানি, ব্রান্ট অ্যাণ্ড মে কে টাকা পাঠালে তারাই ব্রিটিশ সৈন্যদের কাছে দিয়াশলাই পৌঁছে দেবে। ছবিতে দিয়াশলাইয়ের তৈরী ছোট পুতুল কালো দেওয়ালের ওপর এই আবেদন লিখে দেয়। প্রতিটি ফ্রেমে আলাদা আলাদা করে তৈরী করে ঐ পুতুলের নড়াচড়ার বিভ্রম তৈরী করা হয়েছিল। ১৮৯৯ এর ডিসেম্বর মাসে লণ্ডনের এম্পায়ার থিয়েটারে এই ছবি প্রদর্শিত হয়।
চলচ্চিত্রের ইতিহাস
এইসব চমকপ্রদ প্রয়োগকৌশল আর তার সঙ্গে চলতি বাণিজ্যিক মঞ্চের নাটকীয়তা, এই দুইয়ের যথোপযুক্ত মিশ্রণের মাধ্যমে মার্কিন চলচ্চিত্রই সেই সময় জুড়ে বিশ্ব চলচ্চিত্রের পথপ্রদর্শক হয়ে ওঠে। ডি ডব্লিউ গ্রিফিথ ছিলেন সেইসময়ের আমেরিকান চলচ্চিত্রের স্তম্ভস্বরূপ। দর্শকদের মধ্যে নাটকীয় উত্তেজনা ছড়িয়ে দিতে তার জুড়ি মেলা ভার ছিল। তবে সিসিল ডিমিলে তৎকালীন আমেরিকান সমাজের সঙ্গে আরো নিবিড়ভাবে জড়িয়ে ছিলেন, তিনি তার "দা চিট" (১৯১৫) ছবিতে চরিত্রের দোলাচলচিত্ত আরো সূক্ষ্মভাবে প্রকাশ করতে পারলেন। মরিস টার্নার নন্দিত ছিলেন তার পরিশোধিত সৌন্দর্য্য প্রকাশের ক্ষমতা ও সূক্ষ্ম কল্পনাপ্রবণতার জন্য, অভিনেতাদের থেকে তিনি যথাযথ মুহূর্তে স্বাভাবিকতা আদায় করে নিতে পারতেন। তার এইসব ক্ষমতার প্রকাশ দেখা যায় "এ গার্লস ফলি" (১৯১৭) ছবিতে।
মুনলাইট (২০১৬-এর চলচ্চিত্র)
মুনলাইট অস্কারে শ্রেষ্ঠ চলচ্চিত্র পুরস্কার বিজয়ী প্রথম চলচ্চিত্র যেখানে সকল অভিনয়শিল্পীরা কৃষ্ণাঙ্গ, প্রথম এলজিবিটি চলচ্চিত্র এবং শ্রেষ্ঠ চলচ্চিত্র পুরস্কার বিজয়ী দ্বিতীয় সর্বনিম্ন আয়করা চলচ্চিত্র (প্রথম স্থানে দ্য হার্ট লকার)। শ্রেষ্ঠ পার্শ্ব অভিনেতা বিভাগে পুরস্কার জয়ী মাহেরশালা আলী প্রথম মুসলিম হিসেবে অভিনয়ের জন্য অস্কার লাভ করেন।মুনলাইট চলচ্চিত্রের সুর ও সঙ্গীত পরিচালনা করেছেন নিকোলাস ব্রিটেল।
পিটার ফন্ডা
ফন্ডার প্রথম চলচ্চিত্র ছিল সান্ড্রা ডি পরিচালিত "টামি অ্যান্ড দ্য ডক্টর" (১৯৬৩)। প্রযোজক রস হান্টার এই প্রণয়ধর্মী চলচ্চিত্রের জন্য একজন নতুন অভিনেতা খুঁজছিলেন। তিনি তাকে এই চরিত্রের জন্য নির্বাচন করেন। চলচ্চিত্রটি খুব কম সফলতা লাভ করে। তিনি পরে কার্ল ফোরম্যান পরিচালিত "দ্য ভিক্টরস" (১৯৬৩) চলচ্চিত্রে পার্শ্ব চরিত্রে অভিনয় করেন। এই চরিত্রে অভিনয়ের জন্য তিনি শ্রেষ্ঠ সম্ভাবনাময় নবাগত বিভাগে গোল্ডেন গ্লোব পুরস্কার লাভ করেন।
বাংলাদেশের চলচ্চিত্র
কলকাতায় যে বায়োস্কোপ কোম্পানি গঠিত হয়, তার মূল ভূমিকায় বাঙালিরা ছিল না। ঢাকা জেলার মানিকগঞ্জ মহকুমার (অধুনা জেলা) বগজুরী গ্রামের হীরালাল সেন (১৮৬৬-১৯১৭) দ্য রয়েল বায়োস্কোপ কোম্পানি গঠন করে চলচ্চিত্র নির্মাণ ও প্রদর্শনী শুরু করেন। ১৮৯৮ সালে সালে প্রতিষ্ঠিত এই দ্য রয়েল বায়োস্কোপ কোম্পানিই বাঙালির প্রথম চলচ্চিত্র-প্রচেষ্টা। অবিভক্ত বাংলার প্রথম চলচ্চিত্র নির্মাতা হিসেবেও হীরালাল সেনের নাম স্বীকৃত। বিভিন্ন স্থানে অভিনীত নাটকের খণ্ডিত অংশের চিত্রায়ণ করে ১৯০১ সালের ৯ ফেব্রুয়ারি কলকাতার ক্ল্যাসিক থিয়েটারে প্রদর্শন করেন। সেই সময়ের সীতারাম, আলীবাবা, দোললীলা, ভ্রমর, হরিরাজ বুদ্ধ প্রভৃতি জনপ্রিয় নাটক পরিবেশনার গুরুত্বপূর্ণ বিশেষ বিশেষ অংশ ক্যামেরায় ধারণ ও দেশের বিভিন্ন অঞ্চলের মানুষের কাছে প্রদর্শন করে তিনি বাঙালির চলচ্চিত্র নির্মাণের ক্ষেত্রে প্রবল সম্ভাবনার দ্বার উন্মোচন করেন। প্রামাণ্যচিত্র, বিজ্ঞাপনচিত্র এবং সংবাদচিত্র নির্মাণের পথিকৃৎ হিসেবেও হীরালাল সেন নমস্য ব্যক্তিত্ব।
নিকোলাস রে
নিকোলাস রে (; জন্ম: রেমন্ড নিকোলাস কিয়েনৎস্লে জুনিয়র, ৭ আগস্ট ১৯১১ - ১৬ জুন ১৯৭৯) ছিলেন একজন মার্কিন চলচ্চিত্র পরিচালক। ১৯৪০-এর দশকের শেষের সময় থেকে ১৯৫০-এর দশকের অন্যতম পূর্ণ ভাব প্রকাশক ও স্বতন্ত্র চলচ্চিত্র নির্মাতা ছিলেন। সিনেমাস্কোপ ফ্রেমের সাথে রঙের মেলবন্ধনের জন্য তিনি বিশেষভাবে খ্যাতি অর্জন করেন। ফরাসি নবকল্লোলের পিছনে রে'র ব্যাপক প্রভাব ছিল। জঁ-লুক গদার "বিটার ভিক্টরি" চলচ্চিত্রের পর্যালোচনায় লিখেছিলেন, "চলচ্চিত্র হল নিকোলাস রে।" তিনি "রেবেল উইদাউট আ কজ" (১৯৫৫) চলচ্চিত্র পরিচালনার জন্য সর্বাধিক পরিচিত এবং এই কাজের জন্য তিনি শ্রেষ্ঠ পরিচালনার জন্য একাডেমি পুরস্কারে মনোনীত হয়েছিলেন।
ফার্স্ট ন্যাশনাল পিকচার্স
ফার্স্ট ন্যাশনাল থেকে মুক্তি পাওয়া প্রথম চলচ্চিত্র হল ১৯১৬ সালের ব্রিটিশ চলচ্চিত্র "দ্য মাদার অব ডার্টমুর"। ১৯১৭ থেকে ১৯১৮ সালে কোম্পানিটি ম্যারি পিকফোর্ড ও চার্লি চ্যাপলিনের সাথে চুক্তি করেন। চ্যাপলিনের সাথে তাদের চুক্তি ছিল চলচ্চিত্রের ইতিহাসে প্রথম মিলিয়ন মার্কিন ডলারের চুক্তি। চ্যাপলিন তাদের সাথে চুক্তিবদ্ধ হওয়ার পর চলচ্চিত্র মুক্তির জন্য নির্দিষ্ট সময়ের পরিবর্তে তার ইচ্ছামত সময় পেতেন। কিন্তু "দ্য কিড" (১৯২১) নির্মাণে তিনি এত সময় নেন যে কোম্পানিটি সময়ের ব্যাপারে অভিযোগ করতে শুরু করে। চ্যাপলিন প্রদর্শকদের স্টুডিওতে আমন্ত্রণ জানান এবং তারা এই কাজ দেশে মুগ্ধ হন, বিশেষ করে শিশুশিল্পী জ্যাকি কুগানের অভিনয় দেখে, এবং তারা ধৈর্য ধরতে রাজি হন। তাদের ধৈর্যের ফলও তারা পান, "দ্য কিড" সমালোচনামূলক ও বক্স অফিসে সাফল্য অর্জন করে।
চার্লি চ্যাপলিন
১৯১৯ সালে তিনি সহ-প্রতিষ্ঠাতা হিসেবে পরিবেশনা প্রতিষ্ঠান ইউনাইটেড আর্টিস্ট্‌স গঠন করেন, যার ফলে তিনি তাঁর চলচ্চিত্রের উপর পূর্ণ নিয়ন্ত্রণ লাভ করেন। তাঁর নির্মিত প্রথম পূর্ণদৈর্ঘ্য চলচ্চিত্র হল "দ্য কিড" (১৯২১), পরবর্তীতে তিনি "আ ওম্যান অব প্যারিস" (১৯২৩), "দ্য গোল্ড রাশ" (১৯২৫) এবং "দ্য সার্কাস" (১৯২৮) চলচ্চিত্র নির্মাণ করেন এবং এসব চলচ্চিত্রে অভিনয়ও করেন। ১৯৩০ এর দশকে তিনি সবাক চলচ্চিত্র নির্মাণ করার প্রস্তাব ফিরিয়ে দেন এবং নির্বাক "সিটি লাইট্‌স" (১৯৩১) ও "মডার্ন টাইমস" (১৯৩৬) নির্মাণ করে প্রশংসিত হন। চ্যাপলিন তাঁর পরবর্তী চলচ্চিত্র "দ্য গ্রেট ডিক্টেটর" (১৯৪০) এ অতিমাত্রায় রাজনৈতিক হয়ে ওঠেন এবং আডলফ হিটলারকে ব্যঙ্গ করেন। ১৯৪০ এর দশকে চ্যাপলিনকে নিয়ে বিতর্ক শুরু হয় এবং তাঁর জনপ্রিয়তা কমতে থাকে। তিনি সমাজতান্ত্রিকদের প্রতি সহানুভূতিসম্পন্ন বলে অভিযোগ ওঠে, পাশাপাশি তাঁর বিরুদ্ধে পিতৃত্বের মামলা চলাকালে তিনি কম বয়সী অপর এক মহিলাকে বিয়ে করায় তাঁকে নিয়ে নেতিবাচক প্রচারণা শুরু হয়। তাঁর বিরুদ্ধে এফবিআইয়ের তদন্ত শুরু হলে তিনি মার্কিন যুক্তরাষ্ট্র ছেড়ে সুইজারল্যান্ডে চলে যান এবং সেখানে বসবাস শুরু করেন। তিনি তাঁর পরবর্তী চলচ্চিত্রগুলোতে তাঁর ট্রাম্প সত্তা বিসর্জন দেন এবং "মঁসিয়ে ভের্দু" (১৯৪৭), "লাইমলাইট" (১৯৫২), "আ কিং ইন নিউ ইয়র্ক" (১৯৫৭) এবং "আ কাউন্টেস ফ্রম হংকং" (১৯৬৭) চলচ্চিত্র নির্মাণ করেন।
অসমীয়া চলচ্চিত্র
অসমের প্রথম চলচ্চিত্রটি নির্মাণ করেন জ্যোতিপ্রসাদ আগরওয়ালা ১৯৩৫ সালে যেটির নাম ছিল জয়মতী। জয়মতী ছবিটির মাধ্যমেই অসমের চলচ্চিত্র জগৎ্ যাত্রা শুরুকরে। সেইথেকে অনেক উত্থান-পতনের পর অহমীয়া চলচ্চিত্র আজকের রূপধারণ করেছে। বর্তমানে এখানে প্রচুর পরিমাণে সমান্তরাল ধারার ছবির নির্মাণ হয়। ড. ভবেন্দ্ৰ নাথ শইকীয়া, জাহ্নু বড়ুয়াদের মত পরিচালকরা সমান্তরাল ধারার ছবি নির্মাণে সিদ্ধহস্ত। অসমীয়া চলচ্চিত্রের ইতিহাস পুরনো এবং রাষ্ট্রীয় স্তরের অনেকগুলি পুরস্কার পেলেও আন্তর্রাষ্ট্রীয় স্তরে অসমীয়া চলচ্চিত্র কোনো প্রভাব বিস্তার করতে পারেনি।
বর্তমানে অসমীয়া চলচ্চিত্র অনেক সমস্যায় জর্জরিত, এর প্রধান কারণ হিন্দি ছবির প্রভব।
দক্ষিণ ভারতের চলচ্চিত্র
প্রথম নীরব তামিল চলচ্চিত্র, কেচাকাম ভাধাম, ১৯১৮ সালে আর. নটরাজ মুদালিয়র কর্তৃক নির্মিত হয়েছিল। প্রথম সবাক ছবি "কালিদাস" বহুভাষী ছিল এবং মুক্তি পায় ৩১ শে অক্টোবর, ১৯৩১ সালে, ভারতের প্রথম সবাক ছবি আলম আরা- এর সাত মাস পরে। শব্দের সঙ্গে চলচ্চিত্র দ্রুত বেশি সংখ্যায় নির্মিত হতে থাকে এবং জনপ্রিয়তা বাড়তে থাকে। ১৯৩৪ সালে "লবকুশ" চলচ্চিত্রটি প্রথম বাণিজ্যিক সাফল্য লাভ করে। এই চলচ্চিত্রে সি পল্লয়াহ পরিচালিত এবং পারপল্লী সুব্বারাও এবং শ্রীরাজানি প্রধান ভূমিকাতে অভিনয় করে এবং চলচ্চিত্রটি অভূতপূর্ব সংখ্যক দর্শকদের আকৃষ্ট করে এবং তরুণ চলচ্চিত্র শিল্পকে মূলধারার সংস্কৃতিকে অনুপ্রাণিত করে।
বাংলাদেশের চলচ্চিত্র
নাজীর আহমদ একাধারে অভিনেতা, চলচ্চিত্র নির্মাতা, বেতারকর্মী ও লেখক। ঢাকার কেন্দ্রীয় শহীদ মিনারের স্থপতি শিল্পী হামিদুর রহমান ছিলেন তাঁর সহোদর। ১৯৫৫ সালে নাজীর আহমদের উদ্যোগে ঢাকায় প্রথম ফিল্ম ল্যাবরেটরি এবং স্টুডিও চালু হয়। তিনি পূর্ব পাকিস্তান চলচ্চিত্র উন্নয়ন সংস্থার প্রথম নির্বাহী পরিচালক হন। তাঁর কাহিনী থেকে ফতেহ লোহানী নির্মাণ করেন বিখ্যাত চলচ্চিত্র "আসিয়া" (১৯৬০)। নবারুণ (১৯৬০) নামের একটি প্রামাণ্য চিত্র। নতুন দিগন্ত নামে একটি পূর্ণদৈর্ঘ্য চলচ্চিত্রের পরিচালক ছিলেন নাজীর আহমদ।
চলচ্চিত্রের ইতিহাস
সাবেক ধারণা অনুযায়ী ১৯০৯ সালে লণ্ডনের প্যালেস থিয়েটারে প্রথম রঙিন ছবি প্রদর্শিত হয়। জর্জ স্মিথের তৈরী এই কিনেমাকালার প্রযুক্তিতে রঙ ব্যবহার হত দুটি, সবুজ এবং লাল। কিন্তু পরে জানা গিয়েছে ১৯০১ সালে প্রথম রঙিন ছবি তৈরী হয়। এই অনাম্নী ছবিটির পরিচালক ছিলেন পেশায় চিত্রগ্রাহক এডওয়ার্ড রেমন্ড টার্নার এবং তার পৃষ্ঠপোষক ক্রীড়াবিদ ফ্রেডরিক মার্শাল লী। তারা সাদাকালো ফিল্মে ছবি তুলে বিশেষ অভিক্ষেপন যন্ত্রে সবুজ, লাল ও নীল রঙের ফিল্টার লাগিয়ে প্রদর্শন করেছিলেন। তবে কিছু অসংশ্লিষ্ট কারণে এই চিন্তাভাবনা তখন আর বেশিদূর এগোয়নি।
সিটিজেন কেইন
মার্কারি থিয়েটারে অত্যন্ত সফল ক্যারিয়ার এবং ১৯৩৮ সালে রেডিওতে বিতর্কিত "দ্য ওয়ার অফ দ্য ওয়ার্ল্ডস" সম্প্রচার করে পরিচিতিতে আসা ওয়েলসকে শীঘ্রই হলিউড সিনেমার দিকে নিয়ে আসার চেষ্টা শুরু করে। ১৯৩৯ সালেই তিনি আরকেও পিকচারসের সাথে একটি চুক্তি সই করেন। প্রথম সিনেমার জন্যই ওয়েলসকে স্টুডিও থেকে নিজের গল্প তৈরি, নিজস্ব অভিনেতা ও ক্রু ব্যবহার এবং ফাইনাল কাট নিজের মত করে তৈরির স্বাধীনতা দেয়া হয়েছিল, প্রথমবারের পরিচালকদের ক্ষেত্রে যেমনটি সাধারণত করা হয় না। প্রকল্প তৈরিতে দুইবার ব্যর্থ হওয়ার পর অবশেষে হারমান ম্যাংকিভিচকে নিয়ে তিনি সিটিজেন কেইনের চিত্রনাট্য লিখে ফেলেন। শুটিং চলে মূলত ১৯৪০ সালে এবং ১৯৪১ সালেই যুক্তরাষ্ট্র ছবিটি মুক্তি পেয়ে যায়।
চলচ্চিত্রের ইতিহাস
ফরাসী পরিচালক জর্জ মেলিয়েজ ১৮৯৭ সালের মে মাসে প্যারিসের উপকণ্ঠে একটি ফিল্ম ষ্টুডিও গড়ে তোলেন। একেবারে প্রাথমিক যুগে তৈরী স্টুডিওগুলোর মধ্যে এটি ছিল অগ্রগণ্য। স্থিরচিত্রের জন্য বানানো বৃহদাকার স্টুডিওগুলোর আদলে তৈরী এই স্টুডিওর তিনদিক ছিল কাঁচ দিয়ে ঘেরা, ছাদেও ছিল কাঁচের আচ্ছাদন, আর রৌদ্রকরোজ্জ্বল দিনে আলো ডিফিউজ করার জন্য পাতলা সুতির কাপড়ে ছাদ ঢেকে নেওয়ারও ব্যবস্থা ছিল। ১৮৯৬ থেকে শুরু করে মেলিয়েজ পাঁচশোরও বেশি ছোট ছবি প্রযোজনা, পরিচালনা, আর পরিবেশনা করেন। এর বেশিরভাগই ছিল এক দৃশ্যের ছবি, একটিমাত্র টানা শটে তোলা। মেলিয়েজের কাজ থেকে বোঝা যায় যে তিনি মঞ্চ এবং চলচ্চিত্রের মধ্যে সাদৃশ্য টানার চেষ্টা করতেন। তবে তিনি বুঝতেন যে চলচ্চিত্র এমন এক বিশেষ দৃশ্যানুভূতি দিতে পারে মঞ্চে যা কখনোই সম্ভব নয়।
চলচ্চিত্র
১৮৯৪ সালের দিকেই ডিকসন শব্দ এবং ছবি একসাথে ধারণের পরীক্ষা শুরু করেছিলেন। কিন্তু তার সে প্রচেষ্টাকে এড়িয়ে গিয়ে নির্বাক চলচ্চিত্র প্রাধান্য বিস্তার করে এবং জনমনে বিশেষ ছাপ ফেলতে সক্ষম হয়। ঊনবিংশ শতকের শেষ পর্যন্ত নির্বাক চলচ্চিত্রই ছিল একমাত্র চলমান শিল্প মাধ্যম। বিংশ শতকের শুরুতে চলচ্চিত্র বর্ণনামূলক ধারায় রূপ নিতে শুরু করে। অনেকগুলো দৃশ্যকে একসাথে জোড়া লাগিয়ে এবং প্রত্যেকটির জন্য বর্ণনাভঙ্গি নির্দিষ্ট করে, প্রচার করা হতে থাকে। ধীরে ধীরে দৃশ্যগুলোকে বিভিন্ন আক্র এবং কোণ থেকে নেয়া অনেকগুলো শটে ভাগ করা হয়। এছাড়া চলমান ক্যামেরার মাধ্যমে চলচ্চিত্র গল্প ফুটিয়ে তোলার কৌশল আবিষ্কৃত হয়। তখনও ছবি নির্বাক ছিল। কিন্তু, প্রতিটি শটের সাথে মিল রেখে সঙ্গীত এবং বাজনা বাজানোর জন্য সিনেমা হলে বা মঞ্চে অর্কেস্ট্রা দল থাকতো। বড় বড় প্রযোজনা কোম্পানিগুলো এসবের ব্যবস্থা করতো।
চলচ্চিত্রের ইতিহাস
ফ্রান্সে প্যাথে কোম্পানিই ছিল সবচেয়ে প্রভাবশালী, কাছাকাছি ছিল গোমন্ট, যদিও নতুন কোম্পানিরা দ্রুত উঠে আসছিল। ১৯০৮ সালের শুরুতে স্থাপিত ফিল্ম দ্য আর্ট কোম্পানির কাজকর্ম ছিল একটু অন্য ধরণের। তারা শ্রেষ্ঠতম নাট্যকার, শিল্পী আর কলাকুশলীদের নিয়ে একটু গুরুগম্ভীর বিষয়ে কাজ করতে পছন্দ করতেন। তৃতীয় হেনরির দরবারের ঐতিহাসিক পটভূমিকায় তারা "লে এসিস্ট্যান্ট দু ডুক দ্য গিস" (ডিউক অফ গিসের হত্যা) নামে একটি ছবি বানান। কমেডি ফ্রাঁসে থিয়েটারের মুখ্য অভিনেতা-অভিনেত্রীদের নিয়ে তৈরী এই ছবিতে নেপথ্য সংগীতের দায়িত্ত্বে ছিলেন বিখ্যাত ফরাসী সংগীতজ্ঞ ক্যামিল শাঁ-সেনস। অন্যান্য ফরাসী কোম্পানিগুলোও এগিয়ে আসে এবং বিশেষ ধরণের শিক্ষিত দর্শকদের দিকে লক্ষ্য রেখে একধরণের শিল্পসম্মত ছবি বা আর্ট ফিল্ম তৈরী হতে থাকে। ১৯১০ সালের মধ্যে ফরাসী কোম্পানিগুলো দুই কি তিন রিল সম্বলিত ছবি তৈরী শুরু করে, যদিও বেশিরভাগ ছবি তখনও এক রিলেরই হত। এই প্রবণতা ইতালি, ডেনমার্ক আর সুইডেনেও ছড়িয়ে পড়ে।
হাইফা আল-মনসুর
হাইফা আল-মনসুর (, জন্মঃ ১০ আগস্ট, ১৯৭৪) সৌদি আরবের প্রথম নারী চলচ্চিত্র পরিচালক। তার বাবা আব্দুল মনসুর রহমান একজন কবি। বারো ভাইবোনের মধ্যে তিনি অষ্টম। তিনি মিসরের আমেরিকান ইউনিভার্সিটি ইন কায়রো থেকে সাহিত্যে এবং অস্ট্রেলিয়ার ইউনিভার্সিটি অব সিডনি থেকে চলচ্চিত্র বিষয়ে পড়াশোনা করেছেন। তার পরিচালিত ওয়াজাদা চলচ্চিত্রটি সৌদি আরবের প্রথম পূর্ণদৈর্ঘ্য চলচ্চিত্র।
দেবদাস (২০১৩-এর চলচ্চিত্র)
১৯৮২ সালে পরিচালক চাষী নজরুল ইসলাম বাংলাদেশে প্রথম দেবদাস নির্মাণ এটি ছিল "সাদা-কালো", এর নাম ভূমিকায় ছিলেন প্রয়াত অভিনেতা বুলবুল আহমেদ, চন্দ্রমুখী ও পার্বতী চরিত্রে ছিলেন কবরী এবং আনোয়ারা। চলচ্চিত্রটি ১৯৮২ সালের জাতীয় চলচ্চিত্র পুরস্কার কয়েকটি বিভাগে মনোনয়নের জন্য জমা দেয়া হয়। কিন্তু জুরিবোর্ড সদস্যরা চলচ্চিত্রিটিকে পুননির্মিত/রিমেক অভিহিত করে কোনো শাখাতেই মনোনয়ন দেয়নি।
চলচ্চিত্রের ইতিহাস
ব্রিটিশ নির্মাতা সিসিল হেপওয়ার্থ এই প্রয়োগকৌশলকে আরও এগিয়ে নিয়ে যান। তিনি গতিশীল ছবির নেগেটিভকে ফ্রেম অনুযায়ী পেছন থেকে সামনে প্রিন্ট করেন, তাতে করে সম্পূর্ণ বিপরীত গতিসম্পন্ন প্রিন্ট পাওয়া যায়। তিনি একটি বিশেষ ধরণের প্রিন্টার তৈরী করেন যাতে নেগেটিভকে অভিক্ষেপণ যন্ত্রের সাহায্যে আরেকটি ক্যামেরার মুখে প্রজেক্ট করা হত, আর সেই ক্যামেরায় বিশেষ ধরণের লেন্স লাগিয়ে একেবারে সমাকৃতি ছবি পাওয়া যেত। এই ব্যবস্থাপনার নাম দাঁড়ায় ‘প্রজেকশন প্রিন্টার’, এবং পরবর্তীকালে এই নীতির ভিত্তিতেই অপটিক্যাল প্রিন্টার তৈরী হয়।
এশিয়ার চলচ্চিত্র
৫০০ খ্রিস্টপূর্বাব্দে চীনা দার্শনিক মো-তি , অন্ধকার কক্ষের বিপরীত দেয়ালের একটি ছোট গর্তে বাইরের থেকে আগত বাইরের দুনিয়া থেকে উল্টানো আলোর ঘটনাটি নিয়ে চিন্তা শুরু করেন । শ্যাভ হান রাজবংশের সময় প্রথম ছায়া নাটক প্রদর্শিত হয় এবং পরে এশিয়া জুড়ে তা জনপ্রিয়তা লাভ করে। প্রায় ১৮০ খ্রিষ্টাব্দের দিকে , টিং হুয়ান (丁 緩) চীনে একটি প্রাথমিক জ্যোত্রেপ তৈরি করেন।
চলচ্চিত্রের ইতিহাস
এই প্রথম ডকুমেন্টারি বা তথ‍্যচিত্র ও আলাদা বাণিজ্যিক ধারা হিসেবে উঠে আসে, প্রধানত "মার্চ অফ দ‍্য পেঙ্গুইন" বা মাইকেল মুর এর "বোলিং ফর কলম্বাইন" আর "ফারেনহাইট ৯/১১" এর কল্যাণে। তথ‍্যচিত্রে নতুন ঘরানাই সৃষ্টি করে দেয় মার্টিন কুনার্ট আর এরিক মেন এর "ভয়েসেস অফ ইরাক", ঐ ছবির জন‍্য দেড়শো সস্তার ক‍্যামেরা সারা ইরাক জুড়ে বিতরণ করা হয়েছিল আর তার ফলে ইরাকি জনসাধারণ‌ই তথ‍্যচিত্র নির্মাণের অংশীদার হয়ে যান। অন‍্যদিকে এপিকধর্মী ছবির পুনরুত্থান ঘটে "গ্ল‍্যাডিয়েটর" ছবির মাধ্যমে আর "মূলা রুজ" ছবিটি সঙ্গীতময় চলচ্চিত্রের প্রতি দর্শকদের উৎসাহ ফিরিয়ে আনে। হোম থিয়েটার সিস্টেম বাজারে আসার ফলে ঐ প্রযুক্তির উপযোগী ডিভিডি তৈরী হতে থাকে। "লর্ড অফ দ‍্য রিংস ত্রয়ী" ছবি যেমন প্রে‍ক্ষাগৃহে মুক্তি পায় তেমনি ডিভিডিতে বিশেষ প্রলম্বিত সংস্করণ এক‌ইসঙ্গে বাজারে আসে।
স্ট্যানলি কুবরিক
স্ট্যানলি কুবরিক (; জুলাই ২৬, ১৯২৮ – মার্চ ৭, ১৯৯৯) ছিলেন মার্কিন চলচ্চিত্র পরিচালক, চিত্রনাট্যকার, প্রযোজক, চিত্রগ্রাহক, সম্পাদক, এবং আলোকচিত্রী। তিনি একাডেমি পুরস্কার বিজয়ী মার্কিন চলচ্চিত্র পরিচালক ও প্রযোজক। তাঁকে চলচ্চিত্রের ইতিহাসের সর্বাপেক্ষা সৃজনশীল ও প্রভাবশালী নির্মাতাদের একজন হিসাবে গণ্য করা হয়। কুবরিকের চলচ্চিত্রের অধিকাংশই বিশ্ববিখ্যাত সাহিত্যকর্মের চিত্ররূপ। তাঁর চলচ্চিত্রে নিখুঁত কারিগরি কৌশল প্রকাশ পেয়েছে। অনেক ক্ষেত্রে তিনি চলচ্চিত্রে ব্যবহৃত অনেক কারিগরি কৌশল উদ্ভাবন করেছেন। তাঁর চলচ্চিত্রের একটি প্রধান বৈশিষ্ট হল খুব কাছ থেকে তোলা ক্লোজ-আপ , যাতে অভিনেতার মুখভঙ্গি ও আবেগ প্রকাশ পায়। এছাড়া তিনি তাঁর ছবিতে জুম লেন্স, এবং উচ্চাঙ্গ যন্ত্রসঙ্গীতের ব্যাপক প্রয়োগ ঘটিয়েছেন। তিনি সুদীর্ঘ চলচ্চিত্র জীবনে মাত্র ১৬টি পূর্ণদৈর্ঘ্য চলচ্চিত্র নির্মাণ করেছেন। তার প্রায় সবগুলো সিনেমাই বিশ্ব চলচ্চিত্রে বিশেষ প্রভাব বিস্তার করেছে। তার সিনেমা ক্যারিয়ারের মূল বৈশিষ্ট্য বলা যায় বিভিন্নতাকে। বিভিন্ন ধরণের ছবি বানিয়েছেন এবং প্রায় সবগুলোই যার যার জনরে শ্রেষ্ঠত্ব বজায় রেখেছে।
চলচ্চিত্রের ইতিহাস
স্ক্লাডানোস্কি ভ্রাতৃদ্বয় ১৮৯৫ সালে বার্লিন উইন্টারগার্টেন থিয়েটার প্রেক্ষাগৃহে প্রকাশ্য চলচ্চিত্র প্রদর্শনীর আয়োজন করেন। ১৮৯৬ সালে মেলবোর্ন এথেনিয়াম প্রেক্ষাগৃহে চলচ্চিত্র প্রদর্শন শুরু হয়। বিংশ শতকের প্রাক্কালেই জনপ্রিয় বিনোদনস্থল হিসেবে নাট্যশালা বা ক্যাবারে প্রদর্শনশালার পাশাপাশি চলচ্চিত্র প্রেক্ষাগৃহ নিজের জায়গা করে নেয়।
১৯২৭ পর্যন্ত চলমান ছবির সঙ্গে কোনো শব্দ যুক্ত থাকতনা, চলচ্চিত্রের ইতিহাসে এই সময়কে নির্বাক যুগ বলা হয়। দর্শকদের অভিজ্ঞতাকে সমৃদ্ধ করার জন্য নির্বাক ছবির সঙ্গে বাদ্যযন্ত্রীরা বাজনা বাজাতেন, কখনো সাউন্ড এফেক্ট এমনকি ধারাবিবরণীর ব্যবস্থা থাকত, সাধারণত অভিক্ষেপণ যন্ত্র যিনি চালাতেন তিনিই এই ধারাবিবরণীর দায়িত্ত্বে থাকতেন। বেশিরভাগ দেশে চলমান ছবির ফাঁকে ফাঁকে ইন্টারটাইটেল বা ছাপানো লেখা সম্বলিত কার্ড গুঁজে দিয়ে কথপোকথন বা কাহিনীর খুঁটিনাটি বর্ণনা করে দেওয়া হত, কিন্তু জাপানের চলচ্চিত্রে সম্পূর্ণ নির্বাক যুগ ধরেই মানুষের দ্বারা কাহিনীবর্ণনই চলমান ছবির সঙ্গে সঙ্গত করে এসেছে। এই প্রযুক্তিগত সমস্যার সমাধান ঘটে ১৯২৩ এ এসে।
জিল্লুর রহমান (চলচ্চিত্র পরিচালক)
জিল্লুর রহমান চলচ্চিত্রকার নারায়ন ঘোষ মিতার সহকারী হিসেবে চলচ্চিত্র জগতে প্রবেশ করেন। মিতা পরিচালিত দীপ নেভে নাই (১৯৭০) ছবির মাধ্যমে চলচ্চিত্রের সঙ্গে তিনি জড়িত হন। ১৯৮৫ সালে তিনি প্রথমবারের মত চলচ্চিত্র পরিচালনা করেন। তার পরিচালিত প্রথম চলচ্চিত্রের নাম হল মিস লোলিতা।
চলচ্চিত্র
চলচ্চিত্র এক প্রকারের দৃশ্যমান বিনোদন মাধ্যম। চলমান চিত্র তথা "মোশন পিকচার" থেকে চলচ্চিত্র শব্দটি এসেছে। এটি একটি বিশেষ শিল্প মাধ্যম। বাস্তব জগতের চলমান ছবি ক্যামেরার মাধ্যমে ধারণ করে বা এনিমেশনের মাধ্যমে কাল্পনিক জগৎ তৈরি করে চলচ্চিত্র নির্মাণ করা হয়। চলচ্চিত্রের ধারণা অনেক পরে এসেছে, ঊনবিংশ শতকের শেষ দিকে। আর এনিমেশন চিত্রের ধারণা এসেছে আরও পরে। বাংলায় চলচ্চিত্রের প্রতিশব্দ হিসেবে ছায়াছবি, সিনেমা, মুভি বা ফিল্ম শব্দগুলো ব্যবহৃত হয়।
বাক অ্যাডামস
অ্যাডামস প্রথম জীবনে একজন মুষ্টিযোদ্ধা এবং বাউঞ্চার ছিলেন। ১৯৮০ এর দশকের শুরুতে তিনি পর্নোগ্রাফি চলচ্চিত্র শিল্পে যুক্ত হন। মূলত তার বোন অ্যাম্বার লিন প্রাপ্তবয়স্ক চলচ্চিত্রে কাজ শুরু করার পর তিনি এই পেশায় আসেন। ১৯৮৮ সালে তার নির্মিত Squirt চলচ্চিত্র নির্মানের মাধ্যমে পরিচালক হিসেবে তার আত্মপ্রকাশ ঘটে। তিনি প্রায় ৬০০টি চলচ্চিত্রে অভিনয় করেছেন এবং প্রায় ৬০টি চলচ্চিত্র পরিচালনা করেছেন।
চলচ্চিত্রের ইতিহাস
ফ্রান্সের প্যাথে কোম্পানির শুটিং এর হাত ধরে রাশিয়াতে চলচ্চিত্র শিল্পের পত্তন ঘটে ১৯০৮ সালে। পরে আলেক্সান্ডার দ্রানকোভ আর আলেক্সান্ডার খানহনকভ খাঁটি রুশ ফিল্ম কোম্পানি শুরু করেন। ১৯১৮ পর্যন্ত এই কোম্পানিই ছিল রাশিয়ার সর্ববৃহৎ ফিল্ম কোম্পানি।
চলচ্চিত্রের ইতিহাস
১৮৮৮ সালে ফরাসী উদ্ভাবক লুই লা প্রিন্স একটি ছোট ছবি তোলেন যার নাম ছিল "রাউন্ডহে গার্ডেন সিন"। এখনো পর্যন্ত টিঁকে থাকা ছবিগুলির মধ্যে প্রাচীনতম হিসাবে এই ছবিটি গিনেস বিশ্ব রেকর্ড এর স্বীকৃতিপ্রাপ্ত। যদিও ফরাসী নির্মাতা লুই লুমিয়ের -এর ১৮৯৫ সালে তৈরী "সর্তি দে লুসিনে লুমিয়ের দে লিও" (লিও-র লুমিয়ের ফ্যাক্টরি থেকে প্রস্থানরত শ্রমিকরা) ছবিটিকে প্রথম সত্যিকারের চলচ্চিত্র হিসেবে গণ্য করা হয়।
চলচ্চিত্রের ইতিহাস
প্রযুক্তিতে পরিবর্তন আসতে থাকে দ্রুতগতিতে। ১৯২৯ সালের শেষে গিয়ে দেখা যায় হলিউডের প্রায় সমস্ত ছবিই সবাক। তখন অবশ্য শব্দগ্রহণ যন্ত্রের প্রমিতকরণ ঘটেনি, কিন্তু অতিদ্রুত সেটাও হয়ে যায়। কিন্তু বিশ্বের অন্যান্য জায়গায় মূলত অর্থনৈতিক কারণে এই পরিবর্তন এসেছে অনেক ধীরে। অবশ্য চীন ও জাপানের সংস্কৃতি নির্বাক ছবিকে সবাকের পাশাপাশি তিরিশের দশকেও ধরে রেখেছিল, এমনকি বেশ কিছু অসামান্য ছবির জন্মও হয়েছিল এই সময়ে, যেমন উ অংগ্যাং পরিচালিত "দি গডেস" (চীন, ১৯৩৪), বা ইয়াসুজিরো ওজু পরিচালিত "আই ওয়াজ বর্ন, বাট..." (জাপান, ১৯৩২)। কিন্তু এমনকি জাপানেও, নির্বাক ছবির সঙ্গে যারা ধারাবিবরণী দিতেন, সেই বেনশি শিল্পীদের কেরিয়ার শেষ হয়ে যেতে থাকে।
আকিরা কুরোসাওয়া
আকিরা কুরোসাওয়া (জাপানি ভাষায়: 黒澤 明 "কুরোসাওয়া আকিরা") (২৩শে মার্চ, ১৯১০ - ৬ই সেপ্টেম্বর, ১৯৯৮) প্রখ্যাত জাপানি চলচ্চিত্র পরিচালক, প্রযোজক, সম্পাদক এবং চিত্রনাট্যকার। বিংশ শতাব্দীর সেরা পরিচালকদের মধ্যে একজন তিনি। তার প্রথম চলচ্চিত্র ছিল ১৯৪৩ সালের "সানশিরো সুগাতা" এবং শেষ চলচ্চিত্র ছিল ১৯৯৩ সালের "মাদাদাইয়ো"। তার দুটি চলচ্চিত্র সেরা বিদেশী ভাষার চলচ্চিত্র বিভাগে একাডেমি পুরস্কার লাভ করে। তিনি একাডেমি সম্মানসূচক পুরস্কার, লেজিওঁ দনর সহ বহু আন্তর্জাতিক পুরস্কারে ভূষিত হয়েছেন।
চলচ্চিত্রের ইতিহাস
যুক্তরাষ্ট্রে দ্বিতীয়-বিশ্বযুদ্ধ পরবর্তী প্রতিষ্ঠানবিরোধী নাগরিক অধিকার আন্দোলন এর এক্টিভিজম বা সক্রিয়তাবাদী ঢেউ হলিউডেও এসে পড়েছিল, তৈরী হয়েছিল "ব্ল্যাকবোর্ড জাঙ্গল" (১৯৫৫), "অন দা ওয়াটারফ্রন্ট" (১৯৫৪), "মার্তি" (১৯৫৫), বা "টুয়েলভ অ্যাঙ্গরি মেন" (১৯৫৭) এর মতো ছবি। ডিজনি বানিয়ে চলেছিলেন তার স্বভাবসিদ্ধ অ্যানিমেশন ছবি যেমন "সিন্ডারেলা" (১৯৫০), "পিটার প্যান" (১৯৫৩), "লেডি অ্যান্ড দা ট্রাম্প" (১৯৫৫), "স্লিপিং বিউটি" (১৯৫৯), ইত্যাদি। তবে তিনি এবারে জীবন্ত মানুষের ছবিতেও আগ্রহ দেখাতে শুরু করেছিলেন, প্রযোজনা করেছিলেন "টোয়েন্টি থাউজেন্ড লীগস আন্ডার দা সী" (১৯৫৪) বা "ওল্ড ইয়েলার" (১৯৫৭) এর মত ছবি। সবমিলিয়ে টেলিভিশন কিন্তু চলচ্চিত্রকে প্রতিযোগিতায় ফেলে তার উৎকর্ষসাধনই করেছিল।
চলচ্চিত্রের ইতিহাস
শব্দের আবির্ভাবের সঙ্গে সঙ্গে চলচ্চিত্র যেন আবার সেই উৎপত্তির যুগে ফিরে গিয়েছিল। অভিনেতা ও নির্দেশক, কেউই যেন নিজে উঠতে পারছিলেন না যে এই নতুন প্রযুক্তিকে কিভাবে কাজে লাগাবেন! ফলস্বরূপ, বিশের দশক জুড়ে স্থবির ও নাটুকে চলচ্চিত্রেরই প্রাধান্য দেখা যায়। রঙ্গমঞ্চের অভিনেতা, নির্দেশক ও লেখকেরা চলচ্চিত্রে আগ্রহী হয়ে পড়েন এবং তাদের মতো করে সংলাপসমৃদ্ধ কাহিনীনির্ভর ছবি তৈরী করতে শুরু করেন। নির্বাক চলচ্চিত্র নির্মাতা ও অভিনেতারা গুরুত্ত্ব হারিয়ে ফেলতে থাকেন।
পরিবেশন শিল্পকলা
টমাস আলভা এডিসন দ্বারা ১৯ শতাব্দীর মধ্যে গতি ছবি উদ্ভাবন এবং বিংশ শতাব্দীর প্রথম দিকে হলিউডে চলচ্চিত্র শিল্পের উন্নয়নের সাথে সাথে, চলচ্চিত্র বিংশ এবং একবিংশ শতাব্দীর একটি প্রভাবশালী কর্মক্ষমতার মাধ্যম হয়ে ওঠে।
বাংলাদেশের চলচ্চিত্র
১৯৫৪ সালে ইকবাল ফিল্মসের ব্যানারে এই ভূখণ্ডের প্রথম চলচ্চিত্র "মুখ ও মুখোশ"-এর কাজ শুরু করেন আবদুল জব্বার খান। কো-অপারেটিভ ফিল্ম মেকার্সের ব্যানারে স্বল্পদৈর্ঘ্য চিত্রের আপ্যায়ন-এর কাজ শুরু করেন সারোয়ার হোসেন। ১৯৫৫ সালে জুন মাসে তেজগাঁওয়ে সরকারি ফিল্ম স্টুডিও চালু হয়।
চলচ্চিত্র
হলিউডের উত্থানের মাধ্যমে মার্কিন যুক্তরাষ্ট্রে চলচ্চিত্র বিকশিত হয়ে উঠলেও প্রথম বিশ্বযুদ্ধের কারণে ইউরোপে এই শিল্পটি ততোটা বিকশিত হয়ে উঠতে পারেনি। অবশ্য ১৯২০-এর দশক থেকে সের্গে আইজেনস্টাইন, এফ ডব্লিউ মার্নো এবং ফ্রিৎস ল্যাং এর মতো ইউরোপীয় পরিচালকরা ডি ডব্লিউ গ্রিফিথ, চার্লি চ্যাপলিন, বুস্টার কিটন প্রমুখ মার্কিন পরিচালক ও অভিনেতাদের সাথে মিলে ইউরোপে চলচ্চিত্র বিস্তারের কাজ শুরু করেন। এই দশকেই প্রযুক্তির উন্নয়নের কারণে চলচ্চিত্রের শটগুলোর সাথে ঐকতান বজায় রেখে শব্দ, সঙ্গীত এবং কথোপকথন যুক্ত করা সম্ভব হয়। উদ্ভব হয় সবাক চলচ্চিত্রের। ইংরেজতে এগুলোকে "টকিং পিকচার" বা সংক্ষেপে "টকি" (talky) বলা হতো।
কামার আহমাদ সাইমন
শিকলবাহা কামারের প্রথম পূর্ণদৈর্ঘ্য চলচ্চিত্র। এটি একমাত্র ইউরোপের বাহিরের চলচ্চিত্র যা ইউরোপিয়ান প্রযোজক কর্মশালায় আমন্ত্রিত হয়েছিলো। সুইডেন এর গোটারবারগ চলচ্চিত্র উৎসব থেকে স্ক্রিপ্ট ডেভেলোপমেন্ট অনুদান, জার্মানির বার্লিন চলচ্চিত্র উৎসব থেকে বিশ্বের সম্মানজনক চলচ্চিত্র অনুদান “ ওয়ার্ল্ড সিনেমা ফান্ড” সহ বাংলাদেশ সরকারের জাতীয় চলচ্চিত্র অনুদান পেয়েছে এই চলচ্চিত্র। তাছাড়া ইউরোপিয়ান পোস্ট প্রোডাকশন কানেকশন এবং প্রোডিওর আ সাড এ কো-প্রোডাকশন প্ল্যাটফর্মে আমন্ত্রিত হয়েছিলো।
চলচ্চিত্রের ইতিহাস
বিংশ শতাব্দীর শুরুতে, হলিউড জমানা শুরুর পূর্বে, আমেরিকায় চলচ্চিত্র ব্যবসার মূল কেন্দ্রস্থল ছিল নিউ জার্সির ফোর্ট লী অঞ্চল। কিন্তু শীতকালের কথা চিন্তা করে নির্মাতারা এমন একটা জায়গা খুঁজছিলেন যেটা অপেক্ষাকৃত উষ্ণ, রেল-যোগাযোগ উন্নত আর সস্তার শ্রমিক সুলভ। এইকারণে ফ্লোরিডার জ্যাকসনভিল অঞ্চল সেইসময় বিশ্ব চলচ্চিত্রের শীতকালীন রাজধানী ওঠে। ১৯০৮ এ নিউ ইয়র্কের কেলম কোম্পানি জ্যাকসনভিলে স্থায়ী স্টুডিও খোলে। এক দশকের মধ্যেই প্রায় তিরিশটি ফিল্ম কোম্পানির স্টুডিও সেখানে চালু হয়ে যায়, এর মধ্যে উল্লেখযোগ্য ছিল মেট্রো পিকচারস (পরবর্তীকালের এমজিএম), এডিসন স্টুডিও, ম্যাজেস্টিক ফিল্মস, কিং বী ফিল্ম কোম্পানি, ভিম কমেডি কোম্পানি, নর্ম্যান ষ্টুডিও, গোমন্ট কোম্পানি আর লুবিন ম্যানুফ্যাকচারিং কোম্পানি। ১৯১৪ সালে এই লুবিন কোম্পানিতে জর্জিয়ার কৌতুকাভিনেতা অলিভার হার্ডি তার ফিল্ম কেরিয়ার শুরু করেন। প্রথম বছরেই তিনি ৩৬টিরও বেশি নির্বাক ছবিতে অভিনয় করেন। ১৯১৫ র শুরুতে লুবিন বন্ধ হয়ে গেলে তিনি নিউ জার্সিতে চলে আসেন, তবে ভিম কোম্পানিতে চাকরি নিয়ে আবার জ্যাকসনভিলে ফিরে আসেন ১৯১৭ তে, শেষপর্যন্ত ১৯১৭ তেই লস এঞ্জেলেসে চলে যান। প্রথম টেকনিকালার ছবি, এমনকি আমেরিকার প্রথম রঙিন পূর্ণদৈর্ঘ্যের কাহিনীচিত্র "দি গাল্ফ বিটুইন" তৈরী হয় এই জ্যাকসনভিলেই, ১৯১৭ সালে।
আফ্রিকান-আমেরিকান চলচ্চিত্রশিল্পের ক্ষেত্রে জ্যাকসনভিলের গুরুত্ত্ব ছিল অপরিসীম। জ্যাকসনভিলের লিঙ্কন মোশন পিকচার কোম্পানি ছিল আমেরিকার প্রথম কৃষ্ণাঙ্গ পরিচালিত ফিল্ম কোম্পানি আর অস্কার মিশিও ছিলেন প্রথম বিশিষ্ট কৃষ্ণাঙ্গ প্রযোজক পরিচালক। এইসময়ের একজন অত্যন্ত গুরুত্ত্বপূর্ণ ব্যক্তিত্ত্ব ছিলেন রিচার্ড নর্ম্যান, যিনি নিজে শ্বেতাঙ্গ হয়েও নিজের জ্যাকসনভিলের স্টুডিওতে শুধুমাত্র কৃষ্ণাঙ্গ কলাকুশলীদের নিয়ে ছবি বানাতেন। প্রচলিত রীতির বিরুদ্ধে গিয়ে নর্ম্যান ও তার সমমনস্ক নির্মাতারা কৃষ্ণাঙ্গ অভিনেতা-অভিনেত্রীদের ইতিবাচক চরিত্রে ব্যবহার করতেন।
চলচ্চিত্রের ইতিহাস
সামগ্রিকভাবে বিংশ শতকের প্রথম দশক থেকেই ফ্রান্স বাদে বাকি ইউরোপীয় দেশগুলোর বাজারের সিংহভাগ ছিল মার্কিন চলচ্চিত্রের দখলে। এমনকি ফ্রান্সেও মার্কিন দাপটে স্থানীয় নির্মাতারা কোনঠাসা হতে শুরু করেছিলেন। তাই যদি প্রথম বিশ্বযুদ্ধ নাও ঘটত, মার্কিন চলচ্চিত্র পুরো পৃথিবীতেই প্রভাব বিস্তার করে ফেলত। কিন্তু যুদ্ধের ফলে ইউরোপের দশা হয় করুণ, আর টেকনিকালার ইত্যাদি প্রযুক্তিগত উৎকর্ষের জন্য মার্কিন ছবিগুলি উত্তরোত্তর আরও আকর্ষণীয় হয়ে উঠে গোটা বিশ্বের বাজার দখল করে ফেলে।
ঢাকা বিশ্ববিদ্যালয় চলচ্চিত্র সংসদ
১৮৯৫ সালের ২৮ ডিসেম্বর ল্যুমিয়ের ভ্রাতৃদ্বয় ‘সিনেম্যাটোগ্রাফি’র মাধ্যমে প্রথম চলচ্চিত্র প্রদর্শন করেন। সেই থেকে বিশ্বের সবচেয়ে শক্তিশালী মাধ্যম চলচ্চিত্রের উদ্ভব। এই বিশেষ দিনকে স্মরণ করে ২৮ ডিসেম্বর ‘বিশ্ব চলচ্চিত্র দিবস’ পালন করা হয়। ঢাকা বিশ্ববিদ্যালয় চলচ্চিত্র সংসদ এদিন আয়োজন করে উন্মুক্ত চলচ্চিত্র প্রদর্শনী ও আলোচনা সভা।
চলচ্চিত্রের ইতিহাস
গোড়ার দিকের চলচ্চিত্র ছিল সাদা-কালোয় তোলা, দৈর্ঘ্য ছিল এক মিনিটেরও কম, আর ছিল নির্বাক। ১৮৯০ সাল থেকেই একাধিক শট সম্বলিত, বেশ কয়েক মিনিট দৈর্ঘ্যের ছবি তৈরী হতে থাকে। ১৮৯৮ সালে তৈরী হয় প্রথম ঘূর্ণায়মান ক্যামেরা যা দিয়ে প্যানিং শট নেওয়া সম্ভব ছিল। ১৮৯৭ সালেই প্রথম ফিল্ম ষ্টুডিও তৈরী হয়ে যায়। স্পেশাল এফেক্ট, এক ঘটনাক্রম থেকে অন্য ঘটনাক্রমে ছবির কন্টিন্যুইটি বা অবিচ্ছেদ্যতা বজায় রাখা, ইত্যাদি নানারকম প্রয়োগকৌশলের ব্যবহার শুরু হয়ে যায়।
রেবেকা (১৯৪০-এর চলচ্চিত্র)
রেবেকা () ১৯৪০ সালের আমেরিকান মনস্তাত্ত্বিক নাট্য-থ্রিলার চলচ্চিত্র। অ্যালফ্রেড হিচকক পরিচালিত প্রথম আমেরিকান প্রকল্প এবং ডেভিড ও. সেল্জনিকের সাথে চুক্তির অধীনে উৎপাদিত প্রথম চলচ্চিত্র। চলচ্চিত্রের চিত্রনাট্য ড্যাফনি দ্যু মারিয়েই-এর ১৯৩৮ সালের উপন্যাস অবলম্বনে ফিলিপ ম্যাকডোনাল্ড এবং মাইকেল হোগানের অভিযোজনের উপর ভিত্তি করে জোয়ান হ্যারিসন ও রবার্ট ই. শেরউডের একটি সংস্করণ ছিলো। ডেভিড ও. সেল্জনিক প্রযোজিত চলচ্চিত্রে অভিনয়ে ছিলেন, লরেন্স অলিভিয়ার, জোয়ান ফরটেইন, জর্জ স্যান্ডার্স এবং জুডিথ এন্ডারসন।
চার্লি চ্যাপলিন
চ্যাপলিন তাঁর প্রথম সবাক চলচ্চিত্র "দ্য গ্রেট ডিক্টেটর" নির্মাণের পূর্বে কখনো একটি পূর্ণাঙ্গ চিত্রনাট্য বা পাণ্ডুলিপি থেকে চলচ্চিত্রের চিত্রায়ন করেন নি। তাঁর প্রাথমিক চলচ্চিত্রগুলো অস্পষ্ট ভিত্তি দিয়ে শুরু হয় - উদাহরণস্বরূপ "চার্লি একটি স্বাস্থ্য পরিচর্যা কেন্দ্রে প্রবেশ করে" বা "চার্লি একটি দোকানে কাজ করে"। তারপর তিনি তাঁর নিজস্ব সেট তৈরি করেন এবং তাঁর স্টক কোম্পানির সাথে কাজ করার জন্য ঠাট্টার এবং ব্যবসায়ের ধরনে পরিবর্তন নিয়ে আসেন, এবং প্রায়শই চলচ্চিত্রের বাইরের ধারণা নিয়ে কাজ করতেন। ধারণাগুলো গ্রহণ ও বাতিল করা হলে, একটি বর্ণনাধর্মী কাঠামো পাওয়া যেত, ফলে চ্যাপলিন ইতোমধ্যেই ধারণকৃত দৃশ্যগুলো পুনরায় নতুনভাবে ধারণ করতেন, অন্যথায় তা মূল বা পরিবর্তিত গল্পের সাথে অসামঞ্জস্য হতে পারে। "আ ওম্যান অব প্যারিস" চলচ্চিত্রের পর থেকে চ্যাপলিন পূর্বে প্রস্তুতকৃত গল্পের উপর ভিত্তি করে চিত্রায়ন শুরু করেন, কিন্তু রবিনসন লিখেছেন যে "মডার্ন টাইমস" চলচ্চিত্রের পূর্ব পর্যন্ত প্রতিটি চলচ্চিত্রটি "চূড়ান্ত রূপ ধারণের পূর্বে অনেক পরিব্যক্তি এবং পুনর্বিন্যাস করা হয়"।
চলচ্চিত্রের ইতিহাস
যদিও এই সমস্যা বেশিদিন স্থায়ী হয়নি, ১৯২৯ সালেই যেন সমস্যার মেঘ কেটে যেতে শুরু করে। নতুন যুগের চলচ্চিত্র নির্মাতারা শব্দ নিয়ে সৃজনশীল পরীক্ষা নিরীক্ষা শুরু করে দেন। ঐ বছরের উল্লেখযোগ্য ছবিগুলোর মধ্যে ছিল উইলিয়াম ওয়েলম্যান এর তৈরী "চায়নাটাউন নাইটস" আর "দ্য ম্যান আই লাভ", রুবেন মাম্যুলা র তৈরী "অ্যাপলস" এবং আলফ্রেড হিচকক এর পরিচালনায় "ব্ল্যাকমেইল"। শেষোক্ত ছবিটি ছিল যুক্তরাজ্যের প্রথম সবাক ছবি। এইসমস্ত পরিচালকরা মাইক্রোফোনের ব্যবহার ও আলোকচিত্রগ্রহণের পরে শব্দ পুনর্যোজনার প্রযুক্তিকে অনেক এগিয়ে নিয়ে যান।
নির্বাকের তুলনায় সবাক যুগে ছবিতে কৃষ্ণাঙ্গ ইতিহাসের গুরুত্ত্ব বাড়ে, বিষয়বৈচিত্রও বৃদ্ধি পায়। খুব স্বাভাবিকভাবেই মিউজিক্যাল বা সঙ্গীতধর্মী চলচ্চিত্র তৈরী শুরু হয়। প্রথম হলিউড মিউজিক্যাল কাহিনীচিত্র ছিল "দি ব্রডওয়ে মেলোডি" (১৯২৯), তবে এইবিষয়ে প্রথম মুখ্য নির্মাতা ছিলেন বাসবি বার্কলে, তার উল্লেখযোগ্য সৃষ্টি ছিল "ফর্টিসেকেন্ড স্ট্রিট" (১৯৩৩), "ডেমস" (১৯৩৪), ইত্যাদি। ফরাসী আভাঁ-গার্দ পরিচালক রেনে ক্লেয়ার সংগীত এবং নৃত্যে পরাবাস্তববাদী অনুসঙ্গ ব্যবহার করে তৈরী করেন "সোউ লে তোয়েটস দে পারি" (১৯৩০) এবং "লে মিলিয়ন" (১৯৩১)। ইউনিভার্সাল পিকচার্স চালু করেন গথিক হরর ছবি, যেমন "ড্রাকুলা" আর "ফ্রাঙ্কেস্টাইন", দুইই ১৯৩১ সালে। ১৯৩৩ সালে আরকেও পিকচার্স বানায় অতিকায় দানব নিয়ে কিংবদন্তি ছবি "কিং কং", পরিচালনায় মেরিন সি কুপার। মিউজিক্যাল ছবি তৈরীর প্রবণতা প্রবণতা সবচেয়ে প্রতিষ্ঠা পেয়েছিল ভারতবর্ষে, সংস্কৃতিতে সংগীত ও নৃত্যের আধিক্য সেখানকার সবাক চলচ্চিত্রকে গভীরভাবে প্রভাবিত করেছিল। যদিও ভারতের চলচ্চিত্র বহুদিন পর্যন্ত পাশ্চাত্ত্য দুনিয়ার কাছে বস্তুত অলক্ষিতই থেকে গিয়েছিল, বর্তমানে ভারতবর্ষ বাণিজ্যিক চলচ্চিত্র তৈরী ও বিক্রিতে বিশ্বের অন্যতম সেরা। (দেখুন: বলিউড)
চার্লি চ্যাপলিন
চ্যাপলিন তাঁর চলচ্চিত্রের উপর পূর্ণ নিয়ন্ত্রণ রাখতেন, যাতে তিনি নিজেই অন্য অভিনয়শিল্পীদের চরিত্রগুলো করে দেখাতে পারতেন, তাঁর চরিত্র অন্য কেউ অনুকরণ করতে পারতো না। তিনি নিজেই তাঁর চলচ্চিত্রগুলো সম্পাদনা করতেন। তাঁর পূর্ণ স্বাধীনতার ফলে চলচ্চিত্র ইতিহাসবেত্তা অ্যান্ড্রু স্যারিস তাঁকে "প্রথম সাহিত্যিক চলচ্চিত্র নির্মাতা" বলে অভিহিত করেন। চ্যাপলিন তাঁর দীর্ঘ সময়ের চিত্রগ্রাহক রোল্যান্ড টথেরোহ, তাঁর ভাই সিডনি চ্যাপলিন ও বিভিন্ন সহকারী পরিচালক, যেমন হ্যারি ক্রোকার ও চার্লস রেইসনারদের থেকে সাহায্য পেয়েছেন।
চলচ্চিত্রের ইতিহাস
১৯০০ সালে "অ্যাস সিন থ্রু এ টেলিস্কোপ" ছাড়াও "গ্র্যান্ডমা’স রিডিং গ্লাস" ছবিতে ক্লোজ-আপ শট নিয়ে স্মিথ অনেক পরীক্ষা-নিরীক্ষা করেন। ১৯০১ সালে "দ্য লিটল ডক্টর" ছবি থেকে শুরু করে পরের কয়েক বছরে তিনি একই শটকে ভেঙে ভেঙে ভিন্ন ভিন্ন অবস্থানে ক্যামেরা বসিয়ে শুটিং করার ধারণাকে অনেক সম্প্রসারিত করেন। সাবজেক্টিভ এবং অবজেক্টিভ পয়েন্ট অফ ভিউ শট এর ধারণা তিনিই ছবিতে নিয়ে আসেন। ১৯০৩ সালে "মেরি জেন’স মিসহ্যাপ" ছবিতে তিনি তার উদ্ভাবিত যাবতীয় কলাকৌশল প্রদর্শন করেন। এরপর তিনি চলচ্চিত্র নির্মাণ ছেড়ে রঙিন আলোকচিত্রগ্রহনযন্ত্র তৈরী করার কাজে ব্যস্ত হয়ে পড়েন। তার ছবিগুলি দিয়েই চলচ্চিত্রের ব্যাকরণ এর সূচনা হয়।
চলচ্চিত্রের ইতিহাস
জার্মানিতে অস্কার মেসটার ১৮৯৬ থেকেই চলচ্চিত্র নির্মাণের সঙ্গে যুক্ত ছিলেন, কিন্তু ১৯১০ পর্যন্ত সেরকম উল্লেখযোগ্য প্রযোজনা করে উঠতে পারেননি। বিশ্বব্যাপী চলচ্চিত্র নির্মাণের ঝড় উঠলে অস্কার এবং আরো অন্যান্য কিছু নির্মাতা তাদের ছবির প্রিন্ট বিক্রি করতে শুরু করেন, কিন্তু তাদের লোকসান হতে থাকে। ১৯১১ তে পল ডেভিডসন তৈরী করেন প্রজেকশন-এজি ইউনিয়ন কোম্পানি (সংক্ষেপে পিএজিইউ), ডেনমার্ক থেকে অ্যাস্ট্রা নিয়েলসন আর আরবান গ্যাডকে জার্মানিতে নিয়ে আসেন, তারপর ব্যবসার চাকা ঘুরতে শুরু করে। প্রতিযোগিতার মুখে পড়ে অস্কার পরপর কয়েকটি বেশ লম্বা দৈর্ঘ্যের ছবি বানান, সেগুলো জার্মান-ভাষাভাষী অঞ্চলে সাফল্য পেলেও বাকি আন্তর্জাতিক দুনিয়ায় কল্কে পায় না। ফরাসী এক্লেয়ার কোম্পানির জার্মান শাখা ডয়েশ এক্লেয়ার প্রথম বিশ্বযুদ্ধের পূর্বে বাজারে থাকলেও যুদ্ধের সময় সরকার দ্বারা বাজেয়াপ্ত হয়। মোটের উপর ১৯১৪ র আগে জার্মান বাজারে চলচ্চিত্র নির্মাতাদের প্রভাব অকিঞ্চিৎকর ছিল।
ব্রেভ (২০১২-এর চলচ্চিত্র)
ব্রেভ হচ্ছে একটি মার্কিন কম্পিউটার এনিমেটেড কাল্পনিক চলচ্চিত্র, যা পিক্সার অ্যানিমেশন স্টুডিও দ্বারা প্রযোজিত এবং ওয়াল্ট ডিজনি পিকচার্স কর্তৃক মুক্তিপ্রাপ্ত। এই চলচ্চিত্রটি লেখক এবং পরিচালক ব্র্যান্ডা চ্যাপমেনের কল্পনা প্রসূত, এই ছবিটি তিনি তার নিজের মেয়ের সাথে তার সম্পর্কের অনুপ্রেরণা থেকে তৈরি। পিক্সারের দীর্ঘ দৈর্ঘ্যের চলচ্চিত্র পরিচালকদের মধ্যে চ্যাপমেনই প্রথম নারী পরিচালক। ব্রেভ ছবিটি লিখেছেন ব্র্যান্ডা চ্যাপমেন, মার্ক এন্ড্রু্স, স্টিভ পুরসেল ও ইরিন মেচি এবং পরিচালনা করেছেন চ্যাপমেন ও এন্ড্রু্স। এর সহকারী পরিচালক ছিলেন স্টিভ পার্সেল। এই ছবিতে কণ্ঠ দিয়েছেন ক্যালি মেকডোনাল্ড, বিলি কোনোলি, এমা টম্পসন, জুলিয়া ওয়াল্টার্স, রোবি কোল্ট্রেইন, কেভিন ম্যাককিড ও ক্রেইগ ফার্গুসন। ছবিতে সর্বোচ্চ ভিজ্যুয়াল আনার জন্য পিক্সার পঁচিশ বছরের মধ্যে প্রথম বারের মতো নতুন ভাবে তাদের অ্যানিমেশন ব্যবস্থা সাজায়। ব্রেভ-ই প্রথম চলচ্চিত্র যার শব্দ বিন্যাস ব্যবস্থার ক্ষেত্রে ডল্‌বি অ্যাটমস ব্যবহার করে।
ক্যামেরার ইতিহাস
The use of photographic film was pioneered by George Eastman, who started manufacturing paper film in 1885 before switching to celluloid in 1888-1889. His first camera, which he called the "Kodak," was first offered for sale in 1888. It was a very simple box camera with a fixed-focus lens and single shutter speed, which along with its relatively low price appealed to the average consumer. The Kodak came pre-loaded with enough film for 100 exposures and needed to be sent back to the factory for processing and reloading when the roll was finished. By the end of the 19th century Eastman had expanded his lineup to several models including both box and folding cameras.
চলচ্চিত্রের ইতিহাস
১৯০৭ সালের মধ্যে যুক্তরাষ্ট্র, যুক্তরাজ্য আর ফ্রান্স জুড়ে প্রচুর প্রেক্ষাগৃহ তৈরী হয়, বড় শহরগুলোতে তো বেশ বড় জায়গা জুড়েই! এখানে ছবির সঙ্গে পিয়ানো আর অন্যান্য বাদ্যযন্ত্রের সরাসরি পরিবেশনের ব্যবস্থা থাকত। এইসময় একেকটা প্রমান সাইজের ছবির দৈর্ঘ্য হত ১০০০ ফিটের মত (প্রায় ৩০০ মিটার), প্রেক্ষাগৃহে এরকম কয়েকটা ছবি নিয়ে মোটামুটি ৩০ মিনিটের শো চলত। সপ্তাহে এক বা একাধিকবার (কখনও পাঁচ বারও) ছবি বদল হত। ফ্রান্সের প্যাথে কোম্পানি প্রাথমিকভাবে ছবির বাজারের সিংহভাগ দখল করলেও মার্কিন কোম্পানিগুলি খুব দ্রুত বাজার ছেয়ে ফেলে। ১৯০৭ থেকে প্যাথে কোম্পানি বিদেশে ছবির স্বত্ত্ব বিক্রি করার বদলে ভাড়া বা বিনিময় প্রথা শুরু করে। ১৯১০ সালের মধ্যেই ছবির টাইটেলে অভিনেতা-অভিনেত্রীরদের নাম লেখা শুরু হয়, আর চলচ্চিত্র-তারকা হিসেবে তাদের জনপ্রিয়তার পথ সুগম হয়। ছবিও দৈর্ঘ্যে বাড়তে থাকে, নিত্যনতুন গল্প ও তার চলচ্চিত্রায়নের পদ্ধতির উদ্ভাবন হতে থাকে।
রুশ সংস্কৃতি
পশ্চিমের শিল্পোন্নত দেশসমূহে চলচ্চিত্র প্রথমে শ্রমিক শ্রেণীর জন্য সস্তা বিনোদন ও অবসরের মাধ্যম হিসেবে গ্রহণ করা হয়। রুশ চলচ্চিত্র নির্মাতাগণ ১৯১৭ সালের বিপ্লবের পরে প্রসিদ্ধি লাভ করতে শুরু করেন যখন তারা আবিষ্কার করলেন চলচ্চিত্রের ভাবানুভূতি প্রকাশের প্রধান মাধ্যম হল সম্পাদনা। ১৯২৭ সালের বিপ্লবের পর রুশ এবং পরবর্তী সোভিয়েত চলচ্চিত্র ছিল উদ্ভাবনের প্রধান ক্ষেত্র এবং এই সময়ে বিখ্যাত চলচ্চিত্র "ব্রনিয়েনোসেৎস পটিয়োমকিন" নির্মিত হয়। সোভিয়েত যুগের চলচ্চিত্র নির্মাতাদের মধ্যে প্রসিদ্ধ হলে সের্গেই আইজেনস্টাইন ও আন্দ্রেই তার্কভ্‌স্কি, যারা বিশ্বের সবচেয়ে সৃজনশীল ও প্রভাবশালী পরিচালকদের মধ্যে অন্যতম।
পশ্চিমবঙ্গের চলচ্চিত্র
প্রথম সবাক চলচ্চিত্র নির্মিত হয় ১৯৩০এর শুরুর দিকে। চলচ্চিত্রগুলো উর্দু কিংবা ফারসি ভাষায় নির্মিত হতো যাতে বড় বাজার ধরতে পারে। একটি ফিল্ম ইন্ডাস্ট্রি ছিল ইস্ট ইন্ডিয়া ফিল্ম কোম্পানি। প্রথম সবাক বাংলা চলচ্চিত্র হচ্ছে 'জামাই ষষ্ঠী' যেটি ১৯৩১ সনে নির্মিত হয়। প্রথম দিককার জনপ্রিয় অভিনেতা ছিলেন প্রমথেশ বড়ুয়া ও দেবকী বোস। প্রমথেশ বড়ুয়া চলচ্চিত্র পরিচালনা করে ইন্ডাস্ট্রিতে নতুন মাত্রা যোগ করেন। দেবকীও চলচ্চিত্র পরিচালনা করেন। তিনি ১৯৩২ সালে 'চণ্ডীদাস' নির্মাণ করেন। চলচ্চিত্রটি শব্দব্যবস্থার জন্য উল্লেখযোগ্য কারণ শব্দগ্রহণকারী মুকুল বোস ডায়লগ স্পেস আউট ও ফ্রিকুয়েন্সি মডুলেশন সমস্যার সমাধান করতে পেরেছিলেন।
অ্যানিমেশন
১৮৯৬ সালে, নিউইয়র্কের এটি সংবাদপত্রে কার্টুনিস্ট জেমস‌ ষ্টুয়ার্ট ব্লেকটন (James Stuart Blackton) একটি সাক্ষাৎকারের জন্য এডিশনের কাছে যান। তখন ছবি আঁকায় ব্লেকটনের ক্ষীপ্রতা দেখে তিনি একটি ক্রমিক সমন্বয়কারী ছবি আঁকতে অনুরোধ করেন। সেই ছবিগুলির এডিসন ফোটো তুলে রাখেন। সেয়েই ছিল ফোটোগ্রাফি এবং ছবির প্রথম সংযোগ। ১৯০৫ তাঁরা দুজনে "মজারু মুখের হাস্যরসাত্মক মূহুর্ত" (Humorous Phases of Funny Faces) নামে একটি চলচ্চিত্র নির্মাণ করেন। এই চলচ্চিত্রটির জন্য প্রায় ৩০০০ টি ছবি আঁকা হয়েছিল। লোকেরা এই নতুন পরীক্ষা দেখে অভিভূত হয়ে গিয়েছিল। এটিই ছিল আধুনিক অ্যানিমেশনের পূর্বপুরুষ।
চলচ্চিত্রের ইতিহাস
জাপানে অ্যাকাডেমি পুরস্কারপ্রাপ্ত পরিচালক আকিরা কুরোসাওয়া বানান অতি প্রভাবশালী ছবি "ইয়োজিম্বো" (১৯৬১)। এই ছবির অনুকরণে হলিউডে সের্জিও লেওনে তৈরী করেন "এ ফিস্টফুল অফ ডলারস" (১৯৬৪) আর ওয়াল্টার হিল বানান "লাস্ট ম্যান স্ট্যান্ডিং"। এই "ইয়োজিম্বো" ছবিটি থেকেই নামবিহীন ব্যক্তি নির্ভর চলচ্চিত্রের সূত্রপাত হয়।
চলচ্চিত্র শিল্প
যুক্তরাষ্ট্রের মোশন পিকচার প্রাথমিক যাত্রা শুরু করেছিল ১৮৯৪ সালের জুন মাসে রিচমন্ডে, চার্লস জেনকিন্স ইন্ডিয়ানা নির্মাণের মধ্য দিয়ে যুক্তরাষ্ট্রের এবং পৃথিবীর চলচ্চিত্র শিল্পের যাত্রা সূচিত হয়েছিল। জেনকিন্স ফ্যান্টাসকপি ব্যবহার করে একটি পরিবারকে দর্শকদের সামনে ‍উপস্থাপন করেছিলেন, যেখানে ছিলেন তাঁর বন্ধু-বান্ধব এবং রিপোর্টারগণ। এই ফিল্মে তিনি মূলত প্রজাপতির নৃত্যকেই আনন্দদায়ক ও জীবন্ত করে তুলেছিলেন। জেনকিন্স এবং তাঁর বন্ধু থমাস আর্মাট ফ্যান্টাসকপির উন্নত সংস্করণ ব্যবহার করে কটন শহরের অস্থায়ী থিয়েটার হলে ১৯৮৫-তে প্রদর্শন করেন। পরে ফ্যান্টাসকপি থমাস এডিসনের নিকট বিক্রী করা হয়েছিল, এবং তিনি এটির পরিবর্তন করে নাম রেখেছিলেন প্রোজেক্টর কিংবা এডিসন্স ভিটাসকপি।
চলচ্চিত্রের ইতিহাস
ঊনবিংশ শতকের শেষের দিকেই একাধিক শট সম্বলিত ছবি তৈরী হওয়া শুরু হয়। তবে এই ছবিগুলিকে অবিচ্ছিন্ন চলচ্চিত্র বলা যায়না, আলাদা আলাদা দৃশ্যের ফাঁকে ফাঁকে গোঁজা থাকত স্লাইড, বক্তৃতা বা গানবাজনা, যাতে করে প্রদর্শনীর সময় বাড়ত, কখনো কখনো গিয়ে দাঁড়াত নব্বই মিনিট। বিশ্বের একেবারে প্রথম কাহিনীচিত্রগুলোর মধ্যে অন্যতম হল "দি ফেয়ারি অফ দ্য ক্যাবেজেস" (১৮৯৬), ছবিটি তৈরী করেন ফরাসী মহিলা পরিচালক এলিস গি। ১৮৯৭ তে জর্জ মেলিয়েজ গ্রেকো-টার্কিশ যুদ্ধ নিয়ে একটি ছবির প্রদর্শন করেন। তবে ছবিতে এক দৃশ্য থেকে অন্য দৃশ্যে কোনো অবিচ্ছেদ্যতা ছিলনা। ১৮৯৮ তে মেলিয়েজের "সিন্ডারেলা" ছবিতেও কোনো দৃশ্যপরম্পরা ছিলনা। আগে থেকেই গল্পটা দর্শকের না জানা থাকলে দর্শককে উপস্থাপকের উপরই নির্ভর করতে হত।
চলচ্চিত্রে সত্যিকারের কন্টিন্যুইটি বা অবিচ্ছেদ্যতা রক্ষার পথিকৃৎ হলেন অগ্রণী বৃটিশ নির্মাতা রবার্ট ডবলিউ. পল। পলের তৈরী "কাম এলং, ডু!" ছবিকেই প্রথম সম্পাদিত ছবি হিসেবে স্বীকৃতি দেওয়া হয়। ১৮৯৮ সালে তৈরী এই ছবিতেই প্রথম দুটো শট কে জোড়া লাগিয়ে ঘটনার ধারাবাহিকতা রক্ষা করার চেষ্টা করা হয়েছিল। প্রথম দৃশ্যে এক প্রবীণ যুগলকে দেখা গেল মধ্যাহ্নভোজন সেরে একটি শিল্পকলা প্রদর্শনীকক্ষের বাইরে থেকে দরজা দিয়ে ভেতরে ঢুকতে, আর পরের দৃশ্যেই দেখা গেল তারা প্রদর্শনীকক্ষের ভেতরে কী কী করছেন। পল এর ‘সিনেমাটোগ্রাফ ক্যামেরা নং ১’ ছিল প্রথম ক্যামেরা যাতে ফিল্মের কোনো অংশ একবার এক্সপোজ করে আবার ঘুরিয়ে নিয়ে এসে দ্বিতীয়বারও এক্সপোজ করা যেত। এই প্রয়োগকৌশলের ব্যবহার দেখা যায় তার ১৯০১ সালে নির্মিত "স্ক্রুজ, অর, মার্লে’স গোস্ট" ছবিতে।
ব্রিটিশ একাডেমি অব ফিল্ম অ্যান্ড টেলিভিশন আর্টস
ডেভিড লিন ছিলেন এই একাডেমি প্রতিষ্ঠাতা চেয়ারম্যান। ১৯৪৯ সালের মে মাসে প্রথম চলচ্চিত্র পুরস্কার প্রদান করা হয় এবং "দ্য বেস্ট ইয়ার্স অব আওয়ার লাইভ্‌স", "অড ম্যান আউট", ও "দ্য ওয়ার্ল্ড ইজ রিচ" চলচ্চিত্রগুলো পুরস্কৃত হয়।
গুড়িয়া, কার্গিল যুদ্ধ পীড়িত মহিলা
বিজ্ঞাপন-নির্মাতা প্রভাকর শুক্লার প্রথম চলচ্চিত্র 'কাহানী গুড়িয়া কি' গুড়িয়ার জীবনের উপর ভিত্তি করে নির্মিত। তিনি বলেন, যদিও ভদ্রমহিলা মারা যান, যে বিষয় নিয়ে ঘটনাটি উত্থাপিত হয় সেটি খুব প্রাসঙ্গিক। "আমার চলচিত্র  শুধুমাত্র গুড়িয়ার সঙ্গে কি ঘটেছে সেই সম্পর্কে নয়, কিন্তু এটি  গুড়িয়ার নজর থেকে সমস্ত ঘটনাটির একটি বিস্তারিত দৃশ্যাবলী। তাঁকে শ্রদ্ধা প্রদান ছাড়াও"  শুক্লা  যোগ করেন,  "গুড়িয়া, অত্যধিক মানসিক যন্ত্রণার কারণে একাধিক দেহ যন্ত্রাংশ বিকল হওয়ায় মারা যান। সমস্ত ঘটনাবলীতে তাঁর মৃত্যু সবচেয়ে দুঃখজনক পর্ব, এবং চলচিত্রে প্রশ্ন তোলা হয়েছে এটা কেন ঘটল।"
ক্যামেরা
শুরুর দিকে মানুষের অবয়ব, বিভিন্ন শখের বস্তু, ইমারত ও নৈসর্গিক দৃশ্যকে ধরে রাখার জন্য নানা উপায়ে চেষ্টা চালানো হতো। এক পর্যায়ে শুরু হয় কলম ও রঙ-তুলির ব্যবহার। তারপর কাপড়, কাগজ ও পাথরের ওপর ছবি আঁকার প্রচলন শুরু হতে থাকে। স্মৃতি রক্ষার্থে মানুষের ছবি, ইতিহাসখ্যাত ইমারত, ঐতিহাসিক বিভিন্ন দৃশ্য ও শখের বস্তুকে কলম অথবা রঙ-তুলির সাহায্যে ক্যানভাসে ধরে রাখার চেষ্টা চালায় মানুষ। এভাবে ধীরে ধীরে তৈরি হতে থাকে বড় বড় চিত্রকর, যারা সৃষ্টি করেন ইতিহাসখ্যাত চিত্রকর্ম। এরপর মানুষ ভাবতে থাকে ছবির বিষয়টিকে কীভাবে আধুনিকতার সংস্পর্শে আনা যায়। অর্থাৎ কীভাবে খুব সহজে নিখুঁত ছবি তোলা যায়। চলতে থাকে গবেষণা। আবিষ্কৃত হয় ছবি তোলার জন্য বিভিন্ন ধরনের কেমিক্যাল। এরই ধারাবাহিকতায় চলে আসে ক্যামেরা তত্ত্বটি। ১০২১ সালে ইরাকের এক বিজ্ঞানী ইবন-আল-হাইতাম আলোক বিজ্ঞানের ওপর সাত খণ্ডের একটি বই লিখেছিলেন আরবি ভাষায়, এর নাম ছিল কিতাব আল মানাজির। সেখান থেকে ক্যামেরার উদ্ভাবনের প্রথম সূত্রপাত। ১৫০০ শতাব্দীতে এসে চিত্রকরের একটি দল তাদের আঁকা ছবিগুলোকে একাধিক কপি করার জন্য ক্যামেরা তৈরির প্রচেষ্টা চালায়। এর ধারাবাহিকতায় ১৫৫০ সালে জিরোলামো কারদানো নামের জার্মানির একজন বিজ্ঞানী ক্যামেরাতে প্রথম লেন্স সংযোজন করেন। তখন ক্যামেরায় এই লেন্স ব্যবহার করে শুধু ছবি আঁকা হতো। তখনও আবিষ্কৃত ওই ক্যামেরা দিয়ে কোনো প্রকার ছবি তোলা সম্ভব হয়নি। কারণ ওই ক্যামেরাকে সফল রূপ দিতে সময় লেগেছিল আরও অনেক বছর।
ক্যামেরার ইতিহাসে একটি মাইলফলক ছিল ১৮২৬ সাল। ওই সালেই প্রথমবারের মতো আলোকচিত্র ধারণের কাজটি করেন জোসেপ নাইসপোর নিপস। তিনি পাতলা কাঠের বাক্সের মধ্যে বিটুমিন প্লেটে আলোর ব্যবহার করে ক্যামেরার কাজটি করেন। সে হিসেবে তাকেই প্রথম ক্যামেরা আবিষ্কারক বলা যায়। তার ক্যামেরা সংক্রান্ত ধারণার ওপর নির্ভর করেই ফ্রাঞ্চমেন চার্লেস এবং ভিনসেন্ট ক্যাভেলিয়ার প্রথম সফল ক্যামেরা আবিষ্কার করতে সক্ষম হন। ১৮৪০ সালে উইলিয়াম টালবোট স্থায়ী চিত্র ধারণের জন্য নেগেটিভ ইমেজ থেকে ছবিকে পজিটিভ ইমেজে পরিবর্তন করেন। এরপরই বিশ্বব্যাপী ক্যামেরার প্রযুক্তিগত উন্নয়ন দ্রুতবেগে সম্প্রসারিত হতে থাকে। ১৮৮৫ সালে জর্জ ইস্টম্যান তার প্রথম ক্যামেরা ‘কোডাক’-এর জন্য পেপার ফিল্ম উৎপাদন করেন। বাণিজ্যিকভাবে এটাই ছিল বিক্রির জন্য তৈরি প্রথম ক্যামেরা। এর ঠিক এক বছর পরে পেপার ফিল্মের পরিবর্তে সেলুলয়েড ফিল্মের ব্যবহার চালু হয়। এরপর আর পেছন ফিরে তাকানো নয়। ১৯৪৮ সালে প্রথম আবিষ্কৃত হয় পোলারয়েড ক্যামেরা, যা দ্বারা মাত্র এক মিনিটে ছবিকে নেগেটিভ ইমেজ থেকে পজিটিভ ইমেজে রূপান্তর করা সম্ভব হয়। দীর্ঘ ৭৫ বছর অ্যানালগ ক্যামেরার রাজত্ব চলার পর ১৯৭৫ সালে কোডাকের স্টিভেন স্যাসোন প্রথম ডিজিটাল ক্যামেরার উদ্ভাবন করেন। এভাবেই আজ ক্যামেরা মানুষের হাতের মুঠোয়।
চলচ্চিত্রের ইতিহাস
চলমান ছবির উদ্ভাবনের সময় থেকেই ম্যাজিক লণ্ঠনের সাহায্যে তা’ অভিক্ষেপণ করা হত। ১৬৫৯ সালে ওলন্দাজ উদ্ভাবক ক্রিস্টিয়ান হাইগেনস এইধরণের স্লাইড শোর জন্য ছবি আঁকেন, তাতে দেখা যায় একটি কঙ্কাল ঘাড়ের ওপর থেকে নিজের খুলিটা একবার তুলে নিয়ে আবার সেখানেই বসিয়ে দিচ্ছে। কাঁচের চিত্রিত স্লাইডে গতিশীলতা সঞ্চার করার প্রয়োগকৌশল ১৭০০ সাল নাগাদই চলে আসে। সাধারণত শরীরের কোনো অঙ্গকে (হাত বা পা) আলাদা করে এক বা একাধিক অতিরিক্ত কাঁচের ওপর আঁকা হত, তারপর তাকে সম্পূর্ণ শরীরের স্থির স্লাইডের সাপেক্ষে হাত দিয়ে বা অন্য কোনো যান্ত্রিক কৌশলের সাহায্যে নাড়ান হত। যদিও ম্যাজিক লণ্ঠনের প্রদর্শন প্রাথমিকভাবে দর্শকের মনে ভীতি সঞ্চার দিয়েই শুরু হয়েছিল, খুব তাড়াতাড়ি আরো নানা ধরণের বিষয় নিয়ে প্রদর্শনী চালু হয়ে যায়, গল্প বলার আর শিক্ষামূলক কাজেও ব্যবহার হতে থাকে। ঊনবিংশ শতকে প্রচুর নতুন আর জনপ্রিয় ম্যাজিক লণ্ঠন প্রয়োগকৌশলের উদ্ভাবন হয়, তারমধ্যে ছিল ডিজলভিং ভিউ আর বিভিন্ন রকমের যান্ত্রিক স্লাইড, যাদের সাহায্যে ঝকঝকে বিমূর্ত সব এফেক্ট (ক্রোমাট্রোপ ইত্যাদি) তৈরী করা হত, তুষারপাত বা গ্রহ উপগ্রহের চলনের বিভ্রম পর্যন্ত তৈরী করা হয়েছিল।
আলোকচিত্রগ্রাহী ফিল্ম
১৬৪৫ সালে জার্মান বিজ্ঞানী অ্যাথানাসিউস কিরখের আবিষ্কার করলেন ম্যাজিক লন্ঠন। স্বচ্ছ মাধ্যমের ওপর ছবি এঁকে সেটাকে লেন্সের মধ্য দিয়ে পর্দার প্রতিফলিত করাই ছিল ম্যাজিক লন্ঠনের আসল কায়দা । এভাবে ক্যামেরা বা ফিল্ম তৈরির আগে তৈরি হল প্রজেক্টরের আদি সংস্করণ। ১৮১৬ সালে ফরাসী রসায়নবিদ নিসেফোরে নিপসে প্রথম ফটোগ্রাফ তোলেন। ১৮২৪-এ জোসেফ প্লেটো বেলজিয়ামে আবিষ্কার করেন ক্যামেরা শাটার। এর পরপরই ১৮৩০ সালে বৃটিশ বিজ্ঞানী ফক্স ট্যাবলেট তৈরি করেন প্রথম ফটো নেগেটিভ। এভাবে ক্যামেরা আর ফিল্ম তৈরির পথে মানুষ এক কদম অগ্রসর হয়। 
১৮৭২ সালে একটি মজার ঘটনার মধ্য দিয়ে প্রথম মুভি ক্যামেরা তৈরি হয়। ক্যালিফোর্নিয়ার গভর্ণর লিল্যান্ত ছিলেন ঘোরার রেসের দারুন ভক্ত। ১৮৭২ এ তিনি তার এক বন্ধুর সাথে আজব বাজী ধরলেন। লিল্যান্ত বললেন ঘোড়া দৌড়ানোর সময় কোন এক মুহূর্তে তার সবগুলো পা-ই শূন্যে থাকে। বন্ধু বললেন এটা হতেই পারেনা। বাজীতে জেতার জন্যে লিল্যান্ত ইংরেজ বিজ্ঞানী এডওয়ার্ড মেব্রীজকে ছুটন্ত ঘোড়ার পায়ের ছবি তুলতে বললেন। সাতবছরের একটানা গবেষণার পর মেব্রীজ রেসের মাঠের বিভিন্ন জায়গায় ক্যামেরা বসিয়ে ছুটন্ত ঘোড়ার পায়ের ছবি তুললেন। সত্যিই দেখা গেল, ছুটন্ত ঘোড়ার সবগুলো পা-ই বিশেষ একটি মুহূর্তও শূন্যে থাকে। এই গবেষণা কাজে লাগিয়ে ১৮৮২ সালে মেব্রীজ ড্রাই প্লেট ফটোগ্রাফিক পদ্ধতি আবিষ্কার করলেন। এবছর এপদ্ধতি ব্যবহার করে জুল মারে নামে একজন বিজ্ঞানী আবিষ্কার করলেন ফটোগান। তৈরি হলো প্রথম মুভি ক্যামেরা। সবদিক থেকেই এটি ছিল রাইফেল, শুধু কার্তুজের বদলে এতে থাকতো ফটো- প্লেট । এই রাইফেল ক্যামেরা দিয়ে ছবি তুলতে তুলতেই চলচিত্রে চিত্রগ্রহনের স্থায়ী নাম হয়ে গেল - শুটিং। ১৮৯০ সালে ইস্টম্যান তৈরি করলেন প্রথম পূর্ণাঙ্গ ফটোফিল্ম। ১৮৯৫ সালের ২৮ ডিসেম্বর চলচিত্রের ইতিহাসে এক জ্বলজ্বলে দিন। ফরাসী দু'ভাই - অগুস্ত লুমিয়ের (১৮৬২-১৯৫৪) আর লুই লুমিয়ের ( ১৮৬৪-১৯৪৮) এদিন প্যারিসে আর্কল্যাম্প প্রজেক্টর দিয়ে নিজেদের তৈরি চলচ্চিত্র প্রদর্শন করেন।
ফ্র্যাংক লয়েড
লয়েড ১৯১৩ সালে কানাডা থেকে মার্কিন যুক্তরাষ্ট্র চলে যান এবং সেখানে ভডেভিলে অভিনয় শুরু করেন। সেঞ্চুরি থিয়েটারের একজন অভিনেতা তাকে ইউনিভার্সাল স্টুডিওজের প্রতিষ্ঠাতা কার্ল লিমলের সাথে পরিচয় করিয়ে দেন। লিমলে তাকে দুই বছরের জন্য চুক্তিবদ্ধ করেন। ইতোমধ্যে ১৯১৪ সাল থেকে তিনি স্বল্পদৈর্ঘ্য চলচ্চিত্র নির্মাণ শুরু করেন। এ সময়ে তার নির্মিত কয়েকটি উল্লেখযোগ্য চলচ্চিত্র হল "লে মিজেরাবল" (১৯১৭), "রাইডার্স অব দ্য পার্পল সেজ" (১৯১৮), "মাদাম এক্স" (১৯২০), "অলিভার টুইস্ট" (১৯২২), ও "সি হক" (১৯২৪)। তিনি ১৯২৯ সালে নির্বাক "দ্য ডিভাইন লেডি", অর্ধ-সবাক "উইয়ারি রিভার" ও সবাক "ড্র্যাগ" চলচ্চিত্র পরিচালনা করেন। এই তিনটি চলচ্চিত্রের জন্য তিনি শ্রেষ্ঠ পরিচালনার জন্য একাডেমি পুরস্কারের মনোনয়ন লাভ করেন এবং হোরাশিও নেলসন ও এমা হ্যামিলটনের প্রেমের গল্প নিয়ে নির্মিত "দ্য ডিভাইন লেডি" চলচ্চিত্রের জন্য এই বিভাগে পুরস্কার জয় করেন। তিনি একাডেমি পুরস্কার বিজয়ী প্রথম স্কটল্যান্ডীয় এবং অস্কারের এক আয়োজনে তিনটি পুরস্কারের মনোনয়ন লাভের রেকর্ড করেন।
চলচ্চিত্র সম্পাদনা
কিংবদন্তী রুশ পরিচালক ভি আই পুদভকিন লক্ষ্য করেন যে সম্পাদনাই হল সমস্ত চলচ্চিত্র নির্মাণ প্রক্রিয়ার একমাত্র অংশ যা চলচ্চিত্রের একেবারে নিজস্ব। আলোকচিত্র গ্রহন, শিল্প নির্দেশনা, চিত্রনাট্য রচনা, শব্দগ্রহন — চলচ্চিত্রের সঙ্গে জড়িত এই সমস্ত প্রক্রিয়াই অন্য কোনো না কোনো শিল্পমাধ্যম থেকে উদ্ভূত, কিন্তু একমাত্র সম্পাদনাই হল অনন্য! প্রসিদ্ধ আধুনিক মার্কিন পরিচালক স্ট্যানলি কুবরিক বলেছেন "আমি সম্পাদনা ভালোবাসি। আমার ধারণা চলচ্চিত্র নির্মাণের অন্য যেকোনো বিভাগের তুলনায় আমি সম্পাদনাই সবচেয়ে বেশি পছন্দ করি। একটু চপলতা করতে চাইলে বলতে পারি, সম্পাদনার আগে যা কিছু করা হয় তার উদ্দেশ্যই হল সম্পাদনার জন্য ছবিগুলো প্রস্তুত করা!"
প্রমথেশ চন্দ্র বরুয়া
প্রমথেশ চন্দ্র বরুয়া ( ; অসমীয়া:প্রমথেশ চন্দ্র বরুৱা ) ভারতের একজন বিখ্যাত অভিনেতা, চলচ্চিত্র পরিচালক ও চিত্রনাট্য লেখক ছিলেন। আসামের গৌরীপুরে জন্মগ্রহণ করা প্রমথেশ বড়ুয়া বাংলা ও হিন্দী চলচ্চিত্র জগতের একজন বিখ্যাত চলচিত্র নির্মাতা ছিলেন। অপরাধী চলচ্চিত্রে তিনি সর্বপ্রথম কৃত্রিম আলোর ব্যবহার করেন এবং এটাই ভারতীয় চলচ্চিত্র শিল্পে প্রথম কৃত্রিম আলোর ব্যবহার। তাঁর অপরাধী চলচ্চিত্রে ব্যবহার করা “কৃত্রিম আলো” ভারতীয় চলচ্চিত্র জগতে প্রথম কৃত্রিম ব্যবস্থা ছিল। ভারতীয়দের মধ্যে সর্বপ্রথম তিনি দেবদাস চলচ্চিত্রে ফ্লাস ব্যাক মন্তাজ, টেলিপ্যাথি শট এবং সাবজেকটিভ ক্যামেরার ব্যবহার করেন।
ব্রিটিশ একাডেমি অব ফিল্ম অ্যান্ড টেলিভিশন আর্টস
১৯৪৭ সালে কয়েকজন পরিচালকদের একটি দল ব্রিটিশ ফিল্ম একাডেমি প্রতিষ্ঠা করেন। পরিচালকদের এই দলে ছিলেন ডেভিড লিন, আলেকজান্ডার কর্ডা, রজার ম্যানভেল, লরন্স অলিভিয়ে, এমেরিক প্রেসবার্গার, মাইকেল পাওয়েল, মাইকেল ব্যালকন, ক্যারল রিড ও ব্রিটিশ চলচ্চিত্র শিল্পের আরও কয়েকজন প্রতিথযশা ব্যক্তিত্ব।
ডাগ লাইম্যান
নিউ ইয়র্কের ইন্টারন্যাশনাল সেন্টার অফ ফটোগ্রাফি এবং জুনিয়র হাই স্কুলে ছাত্র হিসেবে থাকাকালীন লাইম্যান স্বল্পদৈর্ঘ্য চলচ্চিত্র তৈরি করা শুরু করেন। পরবর্তীতে ব্রাউন ইউনিভার্সিটিতে পড়ার সময় তিনি ছাত্রদের পরিচালিত একটি কেবল টেলিভিশন স্টেশন তৈরিতে যোগ দেন, ও আর্থিকভাবে সহায়তা করেন। তিনি ছিলেন এই টেলিভিশন চ্যানেলটির প্রথম স্টেশন ম্যানেজার। এরপর ইউনিভার্সিটি অফ সাউদার্ন ক্যালিফোর্নিয়াতে পড়ার সময়, ১৯৯৩ সালে তিনি তাঁর পরিচালিত প্রথম চলচ্চিত্র "গেটিং ইন/স্টুডেন্ট বডি" নির্মাণ করেন।
দ্য ব্রডওয়ে মেলডি
দ্য ব্রডওয়ে মেলডি () হল ১৯২৯ সালের মার্কিন সঙ্গীতধর্মী চলচ্চিত্র। ছবিটি পরিচালনা করেন হ্যারি বিউমন্ট এবং মেট্রো-গোল্ডউইন-মেয়ার-এর ব্যানারে প্রযোজনা করেন আরভিং থালবার্গ। এডমুন্ড গোল্ডিংয়ের গল্প অবলম্বনে চলচ্চিত্রটির চিত্রনাট্য রচনা করেন নরমান হিউস্টন ও জেমস গ্লিসন। মূল সঙ্গীতের সুর করেন আর্থার ফ্রিড ও নাসিও হার্ব ব্রাউন। এটি মেট্রো-গোল্ডউইন-মেয়ার প্রযোজিত প্রথম সঙ্গীতধর্মী চলচ্চিত্র এবং হলিউডের প্রথম সবাক সঙ্গীতধর্মী চলচ্চিত্র। এটি টেকনিকালার দৃশ্য সম্বলিত প্রথম দিকের সঙ্গীতধর্মী চলচ্চিত্রের একটি।
চলচ্চিত্রের ইতিহাস
১৯৫০ এর দশকের ভারতীয় চলচ্চিত্রের স্বর্ণযুগে বছরে অন্তত ২০০ ছবি বাণিজ্যিকভাবে তৈরি হত, অন্যদিকে সমান্তরাল চলচ্চিত্রগুলি স্বীকৃতি পেতে শুরু করেছিল আন্তর্জাতিক চলচ্চিত্র উৎসবগুলিতে। এর মধ্যে অগ্রগণ্য ছিল বাংলা চলচ্চিত্র পরিচালক সত্যজিৎ রায়ের তৈরি "অপু ত্রয়ী" (১৯৫৫-১৯৫৯)। সত্যজিতের ছবি বিশ্বজুড়ে অনেক পরিচালকের চলচ্চিত্রে গভীর প্রভাব বিস্তার করেছিল, তাদের মধ্যে রয়েছেন আকিরা কুরোসাওয়া, মার্টিন স্কোরসেজি, জেমস আইভরি, আব্বাস কিয়ারোস্তামি, এলিয়া কাজান, ফ্রাঁসোয়া ত্রুফো, স্টিফেন স্পিলবার্গ, কার্লোস সাওরা, জাঁ-লুক গদার, ইসাও তাকাহাতা, গ্রেগরি নাভা, ইরা স্যাশ, ওয়েস অ্যান্ডারসন এবং ড্যানি বয়েল। দি আটলান্টিক মান্থলি পত্রিকার মাইকেল সারাগোর মতে মধ্য-পঞ্চাশের নতুন দিনের স্বপ্নে বিভোর শিল্পকলানির্ভর ছবিগুলি ভীষণভাবেই "অপু ত্রয়ী" ছবির কাছে ঋণী। সুব্রত মিত্র তার বিশেষ চিত্রগ্রহণ কৌশল বাউন্স লাইটিং এই "অপু ত্রয়ী" ছবিতেই উদ্ভাবন করেছিলেন। এইসময়ের ভারতের আরও কয়েকজন বিখ্যাত পরিচালক হলেন ঋত্বিক ঘটক, মৃণাল সেন, বিমল রয়, গুরু দত্ত, কে আসিফ, মেহবুব খান, ইত্যাদি।
অপু ত্রয়ী
পথের পাঁচালি চলচ্চিত্রটি প্রখ্যাত চলচ্চিত্র পরিচালক সত্যজিৎ রায়ের প্রথম চলচ্চিত্র। চলচ্চিত্রটি বিভূতিভূষণ বন্দ্যোপাধ্যায় রচিত পথের পাঁচালি উপন্যাস অবলম্বনে তৈরি করা হয়েছে।
ছবির মুখ্য চরিত্র অপু এক সদ্য-কিশোর; মানুষ ও প্রকৃতির পাঠশালায় পাঠ নিতে নিতে সে বড় হয়। এই ছবিতে সত্যজিৎ এক নিম্নবিত্ত, গ্রাম্য, বাঙালী ব্রাহ্মণ পরিবারের দিনলিপি তুলে ধরেন ছায়াছবির ভাষায়।
অতুল বরদলৈ
অতুল বরদলৈ (; ) অসমের একজন প্রসিদ্ধ চলচ্চিত্র পরিচালক ছিলেন। ১৯৭০ সনে মুক্তিপ্রাপ্ত অসমীয়া চলচ্চিত্র অপরাজেয়-এর মাধ্যমে তিনি প্রথম চলচ্চিত্র জগতে পদার্পন করেন।তিনি সর্বমোট ৮টি অসমীয়া চলচ্চিত্র পরিচালনা করেছেন। দূরদর্শনে ধারাবাহিক নাটক ও তথ্যচিত্র নির্মাণ করেছেন তিনি। তাঁর পরিচালনায় মুক্তিপ্রাপ্ত কল্লোল নামক চলচ্চিত্র আঞ্চলিক শ্রেষ্ঠ চলচ্চিত্র পুরস্কার লাভ করে।। চলচ্চিত্র পরিচালনা ছাড়াও তিনি নতুন অসমীয়া নামক একটি দৈনিক অসমীয়া খবরের কাগজের সহ-সম্পাদকের দ্বায়িত্ব বহন করেন।।
চলচ্চিত্রের ইতিহাস
দক্ষিণ কোরিয়ার চলচ্চিত্র এরও সেই সময় ছিল স্বর্ণযুগ। ১৯৫৫ সালে কোরিয়ার উপকথা চুনহ্যাংজিওন অবলম্বনে লি-কু-হান এর ছবি ভীষণ জনপ্রিয় হয়। ঐ বছরেই "ইয়াংসান প্রভিন্স" ছবির মুক্তি দিয়ে প্রখ্যাত পরিচালক কিম-কি-ইওং এর কেরিয়ার শুরু হয়। পঞ্চাশের দশকের শেষের দিকে কোরিয়ান ছবির সংখ্যা ও মান দুয়েরই ব্যাপক উন্নতি হয়। লি-বিয়ং-ইল এর ১৯৫৬ সালে বানানো কমেডি ছবি "সিজিবগানেউন নাল" (বিবাহের দিন) আন্তর্জাতিক পুরস্কারে ভূষিত হয়। ১৯৫০ এর শুরুতে যেখানে কোরিয়ায় বছরে গড়ে ৫টি করে ছবি তৈরি হত, ১৯৫৯ সালে সেটা বেড়ে হয় ১১১।
ফিলিপিন্স এর চলচ্চিত্র তেও এইসময়ে স্বর্ণযুগ আসে। চলচ্চিত্রকারদের শিল্পবোধ অনেক পরিণত হয়, প্রয়োগকৌশলেও চোখে পড়ার মত উন্নতি আসে। নির্মিত ছবির সংখ্যা বৃদ্ধির সঙ্গে সঙ্গে স্থানীয় প্রতিভারা বিদেশেও সমাদৃত হতে থাকেন। এইসময়ের প্রধান ফিলিপ পরিচালকরা হলেন জেরারদো দে লিও, গ্রেগরিও ফারনান্দেজ, এডি রোমেরো, লাম্বার্টো আভেলানা এবং সিরিও সান্তিয়াগো।
ফেরদৌস আহমেদ
ফেরদৌস আহমেদ, চলচ্চিত্র জগতে পরিচিত পান ফেরদৌস হিসেবে। তাঁর চলচ্চিত্রে আগমন ঘটে প্রয়াত নৃত্য পরিচালক আমির হোসেন বাবু'র হাত ধরে। তখন আমির হোসেন বাবু পরিচালক হিসেবে নাচভিত্তিক একটি চলচ্চিত্র "নাচ ময়ূরী নাচ" নির্মাণের পরিকল্পনা করছিলেন। একসময় তিনি আকর্ষণীয় দৈহিক সৌষ্ঠবের অধিকারী ফেরদৌসকে আবিস্কার করেন। কিন্তু আমির হোসেন বাবু সেই ছবির কাজ আর শুরু করতে পারেননি। প্রয়াত জননন্দিত অভিনেতা সালমান শাহের এর আকস্মিক মৃত্যুর করনে তার অভিনীত অসমাপ্ত একটি ছবিতে কাজ করতে ফেরদৌস প্রথম ক্যামেরার সামনে আসেন ১৯৯৭ সালে ছটকু আহমেদ পরিচালিত "বুকের ভিতর আগুন" ছবির মাধ্যমে।
সালমান শাহের মৃত্যুর পর ছটকু আহমেদ ছবির গল্পে কিছুটা পরিবর্তন করে ফেরদৌসকে কাজ করার সুযোগ দেন। এরপর ১৯৯৮ সালে এককভাবে নায়ক হিসেবে আত্মপ্রকাশ করেন অঞ্জন চৌধুরী পরিচালিত "পৃথিবী আমারে চায় না" ছবির মধ্য দিয়ে। এরপর তিনি ব্যাপকভাবে আলোচিত ও জনপ্রিয় হয়ে উঠেন ১৯৯৮ সালে ভারতের চলচ্চিত্রকার "বাসু চ্যাটার্জি" পরিচালিত যৌথ প্রযোজনার ছবি হঠাৎ বৃষ্টি ছবির মাধ্যমে। এই ছবির অভিনয় করে তিনি শ্রেষ্ঠ অভিনেতা হিসেবে জাতীয় চলচ্চিত্র পুরস্কার লাভ করেন। এরপর থেকে তিনি একাধারে বাংলাদেশ ও ভারতের বাংলা চলচ্চিত্রে অভিনয় করছেন। এছাড়াও "মিট্টি" নামের একটি বলিউড এর হিন্দি চলচ্চিত্রে অভিনয় করেছেন তিনি। ২০০১ সালে বাসু চ্যাটার্জির পরিচালনায় "চুপি চুপি" ও ২০০২ সালে দেবাশিষ বিশ্বাসের "টক ঝাল মিষ্টি" ছবি দুটিতে অভিনয় করেছেন। ২০০৩-এ ঔপন্যাসিক ও চলচ্চিত্রকার হুমায়ুন আহমেদের চন্দ্রকথা ছায়াছবিতে অভিনয় করেন। ২০০৪ সালে অভিনয় করেন মোস্তফা সরয়ার ফারুকী নির্মিত ব্যাচেলর ও ও আমজাদ হোসেনের নির্মিত কাল সকালে ছবিতে। ২০০৫ সালে জাতীয় কবি কাজী নজরুল ইসলাম-এর সাহিত্যের প্রথম চলচ্চিত্রায়ন মৌসুমী-গুলজার এর মেহের নেগার এবং মতিন রহমান পরিচালিত জাতীয় কবির সাহিত্যের দ্বিতীয় চলচ্চিত্রায়ন রাক্ষুসী ছবিতেও তিনি জ্যেষ্ঠ অভিনেত্রী রোজিনার বিপরীতে চমৎকার অভিনয় করেছেন।
২০০৬ সালে জনপ্রিয় অভিনেত্রী কবরী পরিচালিত প্রথম ছবি আয়না-তেও তিনি অভিনয় করেছেন। একই বছর চলচ্চিত্রকার দিদারুল আলম বদলের প্রযোজনায় দুটি ছবিতে তিনি কাজ করেছেন। প্রথমটি হুমায়ুন আহমেদ-এর জনপ্রিয় উপন্যাস নন্দিত নরকে অবলম্বনে একই শিরোনামে নির্মিত চলচ্চিত্র নন্দিত নরকে, এটি পরিচালনা করেছেন বেলাল আহমেদ। দ্বিতীয়টি দিদারুল আলম বদলের নিজের পরিচালনায় না বোলনা, এটিতে তিনি প্রথম ও শেষ অংশে একটি বিশেষ ভূমিকায় অভিনয় করেছেন। ২০০৭-এ বহুল আলোচিত গ্রাম বাংলার পটভূমিতে নির্মিত খায়রুন সুন্দরী চলচ্চিত্র অসাধারণ ব্যবসায়িক সাফল্য লাভ করে, এটি পরিচালনা করেছেন এ কে সোহেল। ২০০৮-এ খ্যাতনামা চলচ্চিত্রকার আবু সাইয়ীদ এর রূপান্তর চলচ্চিত্রে তিনি অসাধারণ অভিনয় করেন। ২০০৯-এ সৈয়দ অহিদুজ্জামান ডায়মন্ড এর গঙ্গাযাত্রা ছবিতে একজন ডোমের চরিত্রে অভিনয় করে তিনি দ্বিতীয়বারের মতো জাতীয় চলচ্চিত্র পুরস্কার এর শ্রেষ্ঠ অভিনেতা পুরস্কার লাভ করেন (যৌথভাবে চঞ্চল চৌধুরী'র সাথে মনপুরা ছবির জন্য) এবং ওয়াকিল আহমেদের কে আমি চলচ্চিত্রে একটি আইটেম গানে অভিনয় করেন। ২০১০ সালে তিনি বেশ কয়েকটি আলোচিত চলচ্চিত্রে অভিনয় করেছেন। এর মধ্যে খ্যাতিমান চলচ্চিত্র নির্মাতা আমজাদ হোসেন-এর গোলাপী এখন বিলাতে, খিজির হায়াৎ খান পরচালিত ক্রীড়া ভিত্তিক চলচ্চিত্র জাগো অন্যতম।
২০১১ সালে মুক্তি পায় নাসির উদ্দিন ইউসুফ এর বাংলাদেশের স্বাধীনতা যুদ্ধ ভিত্তিক চলচ্চিত্র গেরিলা, মুশফিকুর রহমান গুলজার পরিচালিত কুসুম কুসুম প্রেম এবং শাহীন-সুমন এর "কে আপন কে পর" ছবিতে বিশেষ অতিথি একটি গানে দৃশ্যে এবং ভারতীয় বাংলা "ফাইটার" ছবিতে তিনি অভিনয় করেছেন। কুসুম কুসুম প্রেম ছায়াছবিতে অভিনয় করে অর্জন করেন শ্রেষ্ঠ অভিনেতা বিভাগে তার তৃতীয় জাতীয় চলচ্চিত্র পুরস্কার। এছাড়া গেরিলা চলচ্চিত্রে অভিনয়ের জন্য মেরিল-প্রথম আলো পুরস্কার-এর তারকা জরিপে শ্রেষ্ঠ চলচ্চিত্র অভিনয়শিল্পী হিসেবে মনোনীত হন। ২০১২ সালে নিজের প্রথম প্রযোজনায় নঈম ইমতিয়াজ নেয়ামুল পরিচালিত "এক কাপ চা" এবং দ্বিতীয়টি বাসু চ্যাটার্জি পরিচালনায় "হঠাৎ সেদিন"-এ অভিনয় করেন। ২০১২ সালে "খোকাবাবু" নামের ভারতীয় ছবিতেও তিনি পার্শ্বচরিত্রে অভিনয় করেন। এছাড়া মোস্তাফিজুর রহমান মানিক পরিচালিত "এমনোতো প্রেম হয়" এবং জাকির হোসেন রাজুর "যুগে যুগে তুমি আমারই" ছবিতে অভিনয় করেন। "হঠাৎ সেদিন" ২০১২ সালে মুক্তি পেলেও "এক কাপ চা" নির্মাণ বিলম্বের কারণে ২০১৪ সালে মুক্তি পায়। এই ছায়াছবির জন্য পান তার অভিনয় জীবনের চতুর্থ জাতীয় চলচ্চিত্র পুরস্কার। এছাড়া একই বছর মুক্তি পায় মুরাদ পারভেজ পরিচালিত "বৃহন্নলা", জাতীয় কবি কাজী নজরুল ইসলাম রচিত গল্প "অতৃপ্ত কামনা" অবলম্বনে "প্রিয়া তুমি সুখী হও" ও "চার অক্ষরের ভালবাসা"। "বৃহন্নলা" ছায়াছবির জন্য মেরিল-প্রথম আলো পুরস্কার-এর তারকা জরিপে শ্রেষ্ঠ চলচ্চিত্র অভিনয়শিল্পী হিসেবে মনোনীত হন। ২০১৫ সালে অভিনয় করেন মানিক মানবিকের মুক্তিযুদ্ধ ভিত্তিক ছায়াছবি "শোভনের স্বাধীনতা", প্রখ্যাত চলচ্চিত্রকার আবদুল্লাহ আল মামুন পরিচালিত শেষ চলচ্চিত্র "দুই বেয়াইয়ের কীর্তি", নন্দিত কথাসাহিত্যিক হুমায়ুন আহমেদ রচিত উপন্যাস অবলম্বনে মোরশেদুল ইসলাম পরিচালিত মুক্তিযুদ্ধ ভিত্তিক ছায়াছবি "অনিল বাগচীর একদিন", ও ডঃ অরূপরতন চৌধুরী পরিচালিত প্রথম চলচ্চিত্র "স্বর্গ থেকে নরক"-এ। ২০১৬ সালে মুক্তি পায় মেহের আফরোজ শাওন পরিচালিত প্রথম চলচ্চিত্র "কৃষ্ণপক্ষ", মুশফিকুর রহমান গুলজার পরিচালিত "মন জানেনা মনের ঠিকানা"। এছাড়া অভিনয় করেন ইন্দো-বাংলা যৌথ প্রযোজনার ছায়াছবি "বাদশা"তে। এতে আরও অভিনয় করছেন কলকাতার জনপ্রিয় অভিনেতা জিৎ ও বাংলাদেশী নুসরাত ফারিয়া মাজহার। এছাড়া অভিনয় করেবেন মোস্তাফিজুর রহমান মানিক পরিচালিত "ভালবাসবোই তো" ও "কতদিন দেখিনি তোমায়" চলচ্চিত্রে। দুই ছায়াছবিতেই তার বিপরীতে থাকবেন শাবনূর। ঈদুল ফিতরে মুক্তি পাবে ফ্যাশন ডিজাইনার বিপ্লব সাহা পরিচালিত "রঙ কেন বিশ্ব রঙ"।
বাংলাদেশের চলচ্চিত্র
১৯২৭-২৮ সালে ঢাকায় প্রথম চলচ্চিত্র নির্মিত হয়। নওয়াব পরিবারের কয়েকজন তরুণ সংস্কৃতিসেবী নির্মাণ করেন চলচ্চিত্র সুকুমারী। এর পরিচালক ছিলেন জগন্নাথ কলেজের তৎকালীন ক্রীড়াশিক্ষক অম্বুজপ্রসন্ন গুপ্ত। চলচ্চিত্রের নায়ক-নায়িকা ছিলেন খাজা নসরুল্লাহ ও সৈয়দ আবদুস সোবহান। উল্লেখ্য তখন নারীদের অভিনয়ের রেওয়াজ চালু হয়নি। নাট্যমঞ্চের নারীচরিত্রেও পুরুষেরাই অভিনয় করতেন।
ইউ উইল নেভার ইট লাঞ্চ ইন দিস টাউন এগেইন
১৯৭০ এর দশকে জুলিয়া ফিলিপস এবং তার স্বামী মাইকেল ছিলেন হলিউডের সবচেয়ে সফল চলচ্চিত্র প্রযোজকদের মধ্যে অন্যতম। তাদের প্রযোজিত দ্বিতীয় চলচিত্র দ্য স্টিং প্রায় ১৬০ মিলিয়ন ডলার আয় করে এবং বেশ কয়েকটি একাডেমিক পুরস্কার জিতে নেয়। ফলশ্রুতিতে জুলিয়া প্রথম নারী হিসেবে বেস্ট পিকচার্স অষ্কার পান। এই জুটির দ্বিতীয় চলচিত্র ট্যাক্সি ড্রাইভার-এর জন্য তারা দ্বিতীয় বারের মত অস্কারে মনোয়ন পান এবং ১৯৭৬ সালে পাল্ম দর জিতে নেন। ১৯৭৭ সালে তারা তাদের অর্থনৈতিকভাবে সবচেয়ে সফল চলচ্চিত্রটি প্রযোজনা করেন যেটি পরিচালনা করেন বিখ্যাত চিত্রপরিচালক স্টিভেন স্পিলবার্গ। চলচ্চিত্রটি প্রায় ৩০০ মিলিয়ন ডলার আয় করে নেয়।
চলচ্চিত্র প্রক্ষেপণ যন্ত্র
এরপর অগাস্ট এবং লুই লুমিয়ার Lumière brothers এরা দুই ভাই সর্বপ্রথম সফল চলচিত্র প্রক্ষেপন যন্ত্রটি আবিষ্কার করেন। তারা ১৮৯৪ সালে তাদের সর্বপ্রথম চলচিত্র Sortie de l'usine Lumière de Lyon ধারন করেন যা তার পরবর্তি বছর জনসম্মুখে প্রদর্শ্ন করা হয়েছিল।
হামফ্রি বোগার্ট
বোগার্টের প্রথম সত্যিকারের রোমাঞ্চকর ছায়াছবি ছিল ১৯৪২ সালের কাসাব্লাঙ্কা। ছবিটি দ্বিতীয় বিশ্বযুদ্ধের পটভূমিকায় নির্মিত। বোগার্টের চরিত্রটি ছিল রিক ব্লেইন নামে একজন বিদেশী পানশালার মালিক। ছবিটির পরিচালক ছিলেন মাইকেল কার্টিয এবং প্রযোজক ছিলেন হাল ওয়ালিস। বোগার্টের বিপরীতে অভিনয় করেন ইংরিড বার্গম্যান, ক্লড রেইন্স, সিডনী গ্রীনস্ট্রীট, পল হেনরীড প্রমুখ। 
পর্দায় বোগার্ট ও বার্গম্যানের যাদুকরী অভিনয়ের কারণ ছিল তাঁরা দু’জনই তাঁদের শ্রেষ্ঠ অভিনয় করতে চেষ্টা করেন। যদিও বোগার্টের স্ত্রী সন্দেহ করতেন, আসলে ক্যামেরার অন্তরালে তাঁরা একজন আরেকজনের সাথে কমই কথা বলতেন। বার্গম্যান, যিনি তাঁর বিপরীতে অভিনয় করা পুরুষদের সাথে সম্পর্কের ব্যপারে বিখ্যাত ছিলেন, তিনি পরে বলেন,
“আমি তাকে চুমু খেয়েছি, কিন্তু আমি কখনো তাকে চিনতাম না“
বোগার্টের তুলনায় বার্গম্যান লম্বা ছিলেন, ছবির কিছু কিছু দৃশ্যে বোগার্টকে তাঁর জুতোর তলায় ৩ ইঞ্চি উঁচু হিল ব্যবহার করতে হয়।
ক্যাসাব্লাঙ্কা ১৯৪৩ সালের শ্রেষ্ঠ ছবির অস্কার জয়ী হয়। বোগার্ট শ্রেষ্ঠ অভিনেতার মনোনয়ন পান কিন্তু জয়ী হন পল লুকাস “ওয়াচ অন দ্য রাইন” Watch on the Rhine ছবির জন্য। ক্যাসাব্লাঙ্কা’র কারণে বোগার্ট স্টুডিওর চার নম্বর থেকে জেমস ক্যাগনিকে ছাড়িয়ে এক নম্বর অভিনেতার আসনে স্থান পান। ১৯৪৬ সালের মধ্যে তাঁর আয় দ্বিগুণের বেশী হয় যায়; তাঁর বাৎসরিক আয় দাঁড়ায় ৪,৬০,০০০ ডলারে, এবং তিনি অর্জন করেন পৃথিবীর সবচেয়ে দামী অভিনেতার স্থান।
চার্লি চ্যাপলিন
নির্বাক চলচ্চিত্র যুগের অন্যতম মৌলিক ও প্রভাবশালী ব্যক্তিত্ব চ্যাপলিন নিজের ছবিতে নিজেই অভিনয় করতেন, এবং চিত্রনাট্য ও সংলাপ রচনা, পরিচালনা, প্রযোজনা এমনকি সঙ্গীত পরিচালনাও করতেন। তিনি তাঁর সকল চলচ্চিত্র ত্রুটিমুক্ত রাখার চেষ্টা করতেন এবং তাঁর আর্থিক স্বাধীনতার কারণে তিনি একটি চলচ্চিত্রের গল্পের বিকাশ ও চলচ্চিত্র নির্মাণে অধিক সময় ব্যয় করতে পারতেন। তাঁর চলচ্চিত্রগুলোতে বৈরিতার সাথে দ্য ট্রাম্পের সংগ্রামের করুণ রসের সাথে স্ল্যাপস্টিক হাস্যরস বিদ্যমান ছিল। কয়েকটি চলচ্চিত্রে সামাজিক ও রাজনৈতিক বিষয়বস্তু ছিল এবং কয়েকটিতে আত্মজীবনীমূলক উপাদান ছিল। চ্যাপলিন তাঁর কাজের পুনঃস্বীকৃতি পেলে "এই শতাব্দীর চলচ্চিত্রকে শিল্প রূপে দাঁড় করানোর পিছনে তাঁর অপরিমেয় প্রভাবের জন্য" তাঁকে ১৯৭২ সালে একাডেমি সম্মানসূচক পুরস্কার প্রদান করা হয়। শিল্পকলায় অবদানের জন্য তাঁকে ফ্রান্স সরকার ১৯৭১ সালে লেজিওঁ দনরের কমান্ডার ও রাণী দ্বিতীয় এলিজাবেথ ১৯৭৫ সালে নাইটহুডে ভূষিত করেন। মৃত্যুর পরও চ্যাপলিন তাঁর নির্মিত "দ্য গোল্ড রাশ", "সিটি লাইট্‌স", "মডার্ন টাইমস" ও "দ্য গ্রেট ডিক্টেটর" চলচ্চিত্র দিয়ে অমর হয়ে আছেন। এই চলচ্চিত্রগুলোকে প্রায়ই মার্কিন চলচ্চিত্রের সর্বকালের সেরা তালিকায় স্থান করে নিতে দেখা যায়।
টেলিভিশন
গ্রিক শব্দ 'টেলি' অর্থ দূরত্ব , আর ল্যাটিন শব্দ 'ভিশন' অর্থ দেখা। ১৮৬২ সালে তারের মাধ্যমে প্রথম স্থির ছবি পাঠানো সম্ভব হয়। এরপর ১৮৭৩ সালে বিজ্ঞানী মে ও স্মিথ ইলেকট্রনিক সিগনালের মাধ্যমে ছবি পাঠানোর পদ্ধতি আবিষ্কার করেন। ব্রিটিশবিজ্ঞানী জন লগি বেয়ার্ড ১৯২৬ সালে প্রথম টেলিভিশন আবিষ্কার করেন এবং সাদা কালো ছবি দূরে বৈদ্যুতিক সম্প্রচারে পাঠাতে সক্ষম হন। এর পর রুশ বংশোদ্ভুত প্রকৌশলী আইজাক শোয়েনবারগের কৃতিত্বে ১৯৩৬ সালে প্রথম টিভি সম্প্রচার শুরু করে বিবিসি। টেলিভিশন বানিজ্যিক ভিত্তিতে চালু হয় ১৯৪০ সালে। অতপর ১৯৪৫ সালে যন্ত্রটি পূর্ণতা লাভ করে। দ্বিতিয় বিশ্বযুদ্ধের পর টেলিভিশন উল্লেখযোগ্য পরিবর্তন সূচিত হয়। গত শতাব্দীর ৫০ এর দশকে টেলিভিশন গনমাধ্যমের ভূমিকায় উঠে আসে।
চলচ্চিত্র সম্পাদনা
গোড়ার দিকে চলচ্চিত্র হত ছোট, প্রধানত একটিই লম্বা আর স্থিতিশীল শট থাকত। কোনও জনবহুল রাস্তায় চলচ্চিত্র ক্যামেরা বসিয়ে দেওয়া হত, ক্যামেরা চলত যতক্ষণ না ফিল্ম শেষ হয়ে যায়! চলচ্চিত্রের মাধ্যমে যে গল্প বলা সম্ভব, এই ধারণাই তখন আসেনি। পর্দায় চলন্ত গাড়িঘোড়া, মানুষজন, ইত্যাদি দেখে দর্শকরা আমোদ পেতেন। সেই চলচ্চিত্রে সম্পাদনার কোনো ভূমিকাই ছিলনা।
অগ্রণী বৃটিশ নির্মাতা রবার্ট ডবলিউ. পল এর তৈরী "কাম এলং, ডু!" ছবিকেই প্রথম সম্পাদিত ছবি হিসেবে স্বীকৃতি দেওয়া হয়। ১৮৯৮ সালে তৈরী এই ছবিতেই প্রথম দুটো শট কে জোড়া লাগিয়ে ঘটনার ধারাবাহিকতা রক্ষা করার চেষ্টা করা হয়েছিল। প্রথম দৃশ্যে এক প্রবীণ যুগলকে দেখা গেল মধ্যাহ্নভোজন সেরে একটি শিল্পকলা প্রদর্শনীকক্ষের বাইরে থেকে দরজা দিয়ে ভেতরে ঢুকতে, আর পরের দৃশ্যেই দেখা গেল তারা প্রদর্শনীকক্ষের ভেতরে কী কী করছেন। পল এর ‘সিনেমাটোগ্রাফ ক্যামেরা নং ১’ ছিল প্রথম ক্যামেরা যাতে ফিল্মের কোনো অংশ একবার এক্সপোজ করে আবার ঘুরিয়ে নিয়ে এসে দ্বিতীয়বারও এক্সপোজ করা যেত। ১৮৯৮ সালে জর্জ মেলিয়েজ এই ক্যামেরার সাহায্যে তাঁর "দ্য ফোর ট্রাবলসাম হেডস" ছবিতে মাল্টিপল এক্সপোজার ব্যবহার করে ছবি তোলেন। তাঁর ছবিতে ডিজল্ভ সম্পাদনা রীতির ব্যবহার দেখা যায়।
এই সময়ে ইংল্যান্ডের ব্রাইটন এবং হোভ অঞ্চলে কিছু চলচ্চিত্র নির্মাতা একাধিক শট বহুল ছবি তৈরির ক্ষেত্রে অগ্রণী ভূমিকা পালন করেন, এদের মধ্যে উল্লেখযোগ্য ছিলেন জর্জ এলবার্ট স্মিথ আর জেমস উইলিয়ামসন। পরবর্তীকালে এদের গোষ্ঠীকে একত্রে ব্রাইটন স্কুল নামে অভিহিত করা হয়। ১৯০০ সালে স্মিথ তৈরী করেন "অ্যাস সিন থ্রু এ টেলিস্কোপ", এই ছবির মুখ্য দৃশ্য ছিল রাস্তায় এক যুবক খুব যত্নের সঙ্গে তার বান্ধবীর জুতোর ফিতে বেঁধে দিচ্ছেন, আর একজন বৃদ্ধ ভদ্রলোক দূর থেকে টেলিস্কোপের সাহায্যে সেই দৃশ্য দেখছেন। তারপর কাট করে যুবতীর পায়ের ক্লোজ-আপ দেখান হয়, এবং তারপরেই কাট ব্যাক করে মূল দৃশ্যে ফিরে যাওয়া হয়।
ফ্র্যাংক লয়েড
ফ্র্যাংক উইলিয়াম জর্জ লয়েড (; জন্ম: ২ ফেব্রুয়ারি ১৮৮৮ - ১০ আগস্ট ১৯৬০) ছিলেন একজন স্কটল্যান্ডে জন্মগ্রহণকারী মার্কিন চলচ্চিত্র পরিচালক, চিত্রনাট্যকার, প্রযোজক, এবং অভিনেতা। তিনি নির্বাক ও সবাক চলচ্চিত্র, দুই ধরনের চলচ্চিত্রেই সফলতা অর্জন করেন। তিনি একাডেমি অব মোশন পিকচার আর্টস অ্যান্ড সায়েন্সেসের প্রতিষ্ঠাতাদের একজন এবং ১৯৩৪ থেকে ১৯৩৫ সালে তিনি এই প্রতিষ্ঠানের সভাপতি ছিলেন। তিনি "দ্য ডিভাইন লেডি" (১৯২৯) ও "ক্যাভ্যালকেড" (১৯৩৩) চলচ্চিত্র পরিচালনা করে দুইবার শ্রেষ্ঠ পরিচালনার জন্য একাডেমি পুরস্কার লাভ করেন। এছাড়া তিনি "মিউটিনি অন দ্য বাউন্টি" (১৯৩৫) চলচ্চিত্রের জন্য অপর একটি একাডেমি পুরস্কারের মনোনয়ন লাভ করেন
চলচ্চিত্র সম্পাদনা
দর্শকমনে বিশ্বাসযোগ্যতা উৎপাদনের ক্ষেত্রে চলচ্চিত্রের এই জাদুকরী ক্ষমতা হাতেকলমে প্রমাণ করে দেখানোর জন্য রুশ পরিচালক লিও কালশভ ১৯১৮ সালের আশেপাশে একটি অত্যন্ত বুদ্ধিদীপ্ত পরীক্ষা করেন, ইতিহাসে যা কালশভ এফেক্ট নামে পরিচিত। এক বিখ্যাত রুশ অভিনেতার মুখমন্ডলের ছবির মধ্যে মধ্যে তিনি কিছু অপ্রাসঙ্গিক দৃশ্য গুঁজে দিলেন – একবাটি স্যুপ, ক্রীড়ারত শিশু, কফিনে বৃদ্ধা মহিলা, এইরকম সব দৃশ্য। এরপর তিনি যখন পুরো সম্পাদিত অংশটা দর্শকদের দেখালেন, সবাই অভিনেতার প্রশংসা করতে লাগলেন – তারা ভাবলেন অভিনেতা কি অসাধারণ ক্ষুধার অভিব্যক্তি দিয়েছেন স্যুপের বাটি দেখে, আনন্দরত শিশুকে দেখে খুশি হয়েছেন আর মৃত বৃদ্ধাকে দেখে দুঃখ পেয়েছেন! আসলে কিন্তু ঐ অভিনেতার মুখমন্ডলের দৃশ্যটা ছিল বেশ কয়েক বছরের পুরোনো, আর তিনি শট দেওয়ার সময় ঐরকম কিছুই দেখেননি! শুধুমাত্র দৃশ্যগুলো পরপর জোড়া লাগিয়ে দিয়ে একসঙ্গে দেখানো হচ্ছিল বলেই দৃশ্যগুলো পরস্পর সম্পর্কযুক্ত মনে হচ্ছিল। পরবর্তীকালে অনেক মনোবৈজ্ঞানিক এবং আধুনিক চলচ্চিত্রকাররাও এই কালশভ এফেক্ট নিয়ে বহুল পরিমাণ আলোচনা করেছেন।
নোয়া চলচ্চিত্র
ফরাসি ভাষায় "film noir" শব্দ দুটির অর্থ "কৃষ্ণ চলচ্চিত্র"। হলিউড সিনেমার ক্ষেত্রে এই বাগধারাটি প্রথম প্রয়োগ করেছিলেন ফরাসি চলচ্চিত্র সমালোচক নিনো ফ্রাংক, ১৯৪৬ সালে। ধ্রুপদী যুগের মার্কিন চলচ্চিত্র শিল্পের অধিকাংশ ব্যক্তিই এ নাম সম্পর্কে কিছু জানতেন না। চলচ্চিত্রের ইতিহাসবিদ ও সমালোচকরা অতীত পর্যালোচনার মাধ্যমে নামটি ব্যবহার শুরু করেছিলেন। ১৯৭০-এর দশকে এর বহুল ব্যবহার শুরু হয়, এর আগে অধিকাংশ নোয়া সিনেমাকে মেলোড্রামা হিসেবে আখ্যায়িত করা হতো। নোয়া সিনেমাকে একটি আলাদা জঁরা হিসেবে বিবেচনা করা যেতে পারে কিনা এ নিয়ে এখনও চলচ্চিত্র তাত্ত্বিকদের মধ্যে বিতর্ক রয়ে গেছে।
দাদাসাহেব ফালকে
ধুন্ডীরাজ গোবিন্দ ফালকে (), যিনি দাদাসাহেব ফালকে (; ) নামে অধিক পরিচিত, (৩০শে এপ্রিল, ১৮৭০ - ১৬ই ফেব্রুয়ারি, ১৯৪৪) একজন ভারতীয় চলচ্চিত্রে পরিচালক ও প্রযোজক ছিলেন। তাঁকে ভারতীয় চলচ্চিত্রের জনক হিসেবে গণ্য করা হয়। তিনি ১৯১৩ সালে রাজা হরিশচন্দ্র চলচ্চিত্রটি নির্মাণ করেন যা ছিল ভারতের প্রথম পূর্ণদৈর্ঘ্য নির্বাক চলচ্চিত্র। এরপর তিনি প্রায় চব্বিশ বছর ধরে ৯৫টি পূর্ণদৈর্ঘ্যের চলচ্চিত্র ও ২৬টি স্বল্প দৈর্ঘ্যের চলচ্চিত্র নির্মাণ করেন।
নাস্তিক চলচ্চিত্র উৎসব
নাস্তিক চলচ্চিত্র উৎসব হল প্রতিবছর আয়োজিত আমেরিকা তথা বিশ্বের প্রথম চলচ্চিত্র উৎসব যেখানে ফিচার ফিল্ম, পূর্ণদৈর্ঘ্য চলচ্চিত্র, স্বল্পদৈর্ঘ্য চলচ্চিত্র এবং বিশেষ সম্প্রদায়ের জন্য নির্মিত অ্যানিমেটেড ফিল্ম প্রদর্শিত হয়। ২০০৯ সালে শুরু হওয়া এই চলচ্চিত্র উৎসব স্থাপনা ডেভ ফিজরাল্ড, হাঙ্ক পেল্লিসিয়র ও বেরোনিকা চাটার দ্বারা হয়।
ফিল্ম সিটি
ফিল্ম সিটি হলো ভারতের মুম্বইয়ের গোরেগাঁও পূর্বের সঞ্জয় গান্ধী জাতীয় উদ্যানের কাছে অবস্থিত একটি সমন্বিত ফিল্ম স্টুডিও কমপ্লেক্স। এটিতে বেশ কয়েকটি রেকর্ডিং কক্ষ, বাগান, হ্রদ, থিয়েটার এবং স্থল রয়েছে, যা অনেক বলিউডের চলচ্চিত্র শ্যুটিংয়ের স্থান হিসেবে ব্যবহার করা হয়ে থাকে। ১৯৭৭ সালে, এটি চলচ্চিত্র শিল্পের কাজে সুবিধা হওয়ার জন্য রাজ্য সরকার দ্বারা নির্মিত হয়েছিল। ভি. শান্তরামের নির্দেশনায় ফিল্ম সিটির পরিকল্পনা প্রণয়ন ও নির্মাণকাজ কার্যকর করা হয়েছিল। ভারতের প্রথম প্রযোজক-পরিচালক-চিত্রনাট্যকার দাদাসাহেব ফালকের (যিনি ভারতীয় চলচ্চিত্র শিল্পের পিতা হিসেবে বিবেচিত হন) স্মরণে ২০০১ সালে এই সিটির নামকরণ দাদা সাহেব ফালকে নগর করা হয়েছিল। এটি প্রায় সব বলিউড চলচ্চিত্রের জন্য শুটিংয়ের স্থান হিসেবে ব্যবহার করা হয়ে থাকে। এই সিটিতে একটি মন্দির, কারাগার, আদালত, হ্রদ, পর্বতমালা, ঝর্ণা, গ্রাম, পিকনিক দাগ, বাগান এবং এমনকি মানুষের তৈরি জলপ্রপাতসহ শুটিংয়ের জন্য সমস্ত ধরনের সামগ্রী রয়েছে।
চলচ্চিত্রের ইতিহাস
পরবর্তীকালে, ১৯১৬ সালে, টেকনিকালার প্রযুক্তি বাজারে আসে। এই প্রযুক্তিতেও ব্যবহার হত তিনটি রঙ, সবুজ, লাল ও নীল, তিনবার ফটোগ্রাফিক মুদ্রণ করতে হত, তাছাড়া প্রয়োজন হত বিশালাকৃতি ক্যামেরার। সম্পূর্ণ এই প্রযুক্তিতে তৈরী প্রথম স্বল্পদৈর্ঘ্যের ছবি ছিল ওয়াল্ট ডিজনির "ফ্লাওয়ার্স এন্ড ট্রিস" (১৯৩২), পরিচালক ছিলেন বার্ট গিলেট, প্রথম পূর্ণদৈর্ঘ্যের ছবি হয় রুবেন মাম্যুলার তৈরী "দ্য ভ্যানিটি ফেয়ার" (১৯৩৫)। টেকনিকালার প্রযুক্তি বহুল পরিমাণে ব্যবহৃত হতে থাকে সঙ্গীতধর্মী ছবিতে, যেমন "দি উইজার্ড অফ অজ" (১৯৩৯) বা রোমাঞ্চকর ছবি, যেমন "দি অ্যাডভেঞ্চার অফ রবিন হুড" (১৯৩৮), আর অ্যানিমেশন ছবি, যেমন "স্নো হোয়াইট অ্যান্ড দ্য সেভেন ডোয়ার্ফ" (১৯৩৭), ইত্যাদিতে।
১ম একাডেমি পুরস্কার
১ম একাডেমি পুরস্কার অনুষ্ঠান ১৯২৭ ও ১৯২৮ সালের মার্কিন চলচ্চিত্রগুলো থেকে সেরা চলচ্চিত্রগুলোকে সম্মাননা প্রদানের লক্ষ্যে একাডেমি অফ মোশন পিকচার আর্টস অ্যান্ড সায়েন্সেস (এএমপিএএস) আয়োজন করে। ১৯২৯ সালের ১৬ মে ক্যালিফোর্নিয়ার লস আঞ্জেলেসের দ্য হলিউড রুজভেল্ট হোটেল-এ অনুষ্ঠিত হয়। এএমপিএএসের সভাপতি ডগলাস ফেয়ারব্যাঙ্কস অনুষ্ঠানটি পরিচালনা করেন।
দাদাসাহেব ফালকে পুরস্কার
ভারতীয় চলচ্চিত্রে দাদাসাহেব ফালকের অবদানের স্বীকৃতিতে ভারত সরকার ১৯৬৯ খ্রিস্টাব্দে প্রথম এই পুরস্কার প্রচলন করে। ভারতীয় চলচ্চিত্রের জনক বলে পরিচিত ফালকে একজন ভারতীয় চলচ্চিত্র নির্মাতা ছিলেন, যিনি ১৯১৩ খ্রিস্টাব্দে রাজা হরিশচন্দ্র নামক ভারতের প্রথম পূর্ণ দৈর্ঘ্যের চলচ্চিত্র নির্মাণ করেন।
পশ্চিমবঙ্গের চলচ্চিত্র
হীরালাল সেন বাংলার অন্যতম সম্মানিত ব্যক্তি যিনি ভারতের প্রথম চলচ্চিত্র পরিচালক। তখনকার সব চলচ্চিত্রই ছিল নির্বাক।